title: Id-Direttiva tal-Kummissjoni 96/66/KE ta’ l-14 ta’ Ottubru 1996 li temenda d-Direttiva tal-Kunsill 70/524/KEE li tirrigwarda l-addittivi fl-għalf għall-bhejjemTest b’relevanza għaż-ŻEE

text:
Avviż Legali Importanti

|

31996L0066

Official Journal L 272 , 25/10/1996 P. 0032 - 0035

		Id-Direttiva tal-Kummissjoni 96/66/KEta’ l-14 ta’ Ottubru 1996li temenda d-Direttiva tal-Kunsill 70/524/KEE li tirrigwarda l-addittivi fl-għalf għall-bhejjem(Test b’relevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 li tirrigwarda l-addittivi fl-għalf [1], kif l-aħħar emendata bid-Direttiva 96/51/KE [2], u b’mod partikolari l-Artikolu 7 tagħha,Billi d-Direttiva 70/524/KEE tipprovdi għal emendi regolari tal-kontenut ta’ l-Annessi tagħha sabiex iqisu l-avvanzi fil-għerf xjentifiku u tekniku; billi l-Annessi ġew ikkonsolidati bid-Direttiva tal-Kummissjoni 91/248/KEE [3];Billi ġew ittestjati b’suċċess użi ġodda għall-addittivi li jappartjenu għall-grupp tal-Koċċidjostati u sustanzi mediċinali oħra f’ċerti Stati Membri; billi l-użi l-ġodda għandhom jiġu awtorizzati proviżorjament fil-livell nazzjonali sakemm jiġu approvati fil-livell Komunitarju;Billi l-inċident ta’ Chernobyl ikkawża xita radjoattiva taċ-ċesju li kkontaminat l-għalf aħdar tal-bhejjem f’ċerti reġjuni fit-Tramuntana ta’ l-Ewropa; billi, sabiex tiġi protetta s-saħħa tal-bniedem u dik ta’ l-annimali u sabiex jiġu introdotti miżuri preventivi għalbiex jikkumbattu t-tniġġiż permezz tan-nuklidi radjooattivi taċ-ċesju, għandu jiġi stabbilit grupp ġdid ta’ addittivi, jiġifieri l-‘għaqqada radjonuklidi’; billi ġie ttestjat b’suċċess addittiv ġdid li jappartjeni għal dan il-grupp u li jippermetti l-assorbiment tan-nuklidi taċ-ċesju mill-annimali li titnaqqas sostanzjalment f’ċerti Stati Membri; billi dan l-addittiv il-ġdid għandu jiġi awtorizzat proviżjorjament fil-livell nazzjonali sakemm jiġi approvat fil-livell Komunitarju;Billi għadha ma tlestietx l-investigazzjoni ta’ ċerti addittivi li bħalissa jinsabu elenkati fl-Anness II u għalhekk huma kapaċi li jiġu awtorizzati fil-livell nazzjonali; billi, għalhekk, il-perjodu taż-żmien ta’ l-awtorizzazzjoni ta’ dawn is-sustanzi għandu jiġi estiż għal perjodu speċifiku taż-żmien;Billi l-miżuri pprovduti f’din id-Direttiva huma skond l-opinjoni tal-Kumitat Permanenti ta’ l-Għalf,ADOTTAT DIN ID-DIRETTIVA:Artikolu 1L-Annessi mad-Direttiva 70/524/KEE huma hawnhekk emendati kif iddikjarati fl-Anness ma’ din id-Direttiva.Artikolu 21. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa sabiex jikkonformaw ma’ l-Anness ma’ din id-Direttiva l-aktar tard sal-31 ta’ Marzu 1997. Għandhom jgħarrfu lill-Kummissjoni minnufih b’dan.Id-disposizzjonijiet adottati mill-Istati Membri għandu jkun fihom referenza għal din id-Direttiva jew għandhom ikunu akkumpanjati b’din ir-referenza meta jiġu ppubblikati uffiċjalment. Il-proċedura għal din ir-referenza għandha tiġi adottata mill-Istati Membri.2. L-Istati Membri għandhom jibagħtu lill-Kummissjoni t-test tad-disposizzjonijiet ewliena tal-liġi domestika li jadottaw fil-qasam tas-suġġett irregolat b’din id-Direttiva.Artikolu 3Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 4Din id-Direttiva hija indirizzata lill-Istati Membri.Magħmula fil-Brussel, fl-14 ta’ Ottubru, 1996.Għall-KummissjoniFranz FischlerMembru tal-Kummissjoni[1] ĠU L 270, ta’ l-14.12.1970, p. 1.[2] ĠU L 235, tas-17.9.1996, p. 39.[3] ĠU L 124, tat-18.5.1991, p. 1.--------------------------------------------------ANNESS1. Anness I:1.1. Fil-verżjoni fl-ilsien Ingliż, fil-parti A "L-Antibiotiċi" l-intestatura E716 "is-Sodju Salinomiċin" u fil-parti D "il-Koċċjodjosti u s-sustanzi mediċinali l-oħra", l-intestatura E766 "is-Sodju Salinomiċin", it-test tal-kolonna "Il-Formola kimika (Deskrizzjoni)", tiġi mibdula kull darba bit-test li ġej:C42H69O11Na (melħ tas-sodju ta’ l-aċidu polietere monokarbossiliku prodott mill-istreptomiċi albus)kontenut ta’ Elajofilin: inqas minn 42 mg għal kull kg ta’ kontenut ta’ sodju salinomiċin 17-epi-20-desossi-salinomiċin: anqas minn 40 g għal kull kg sodju 2 salinomiċin.2. Fl-Anness II:2.1. Fil-parti A "L-Antibijotiċi":2.1.1. fl-intestatura 30 "Virginjamiċin" id-data "it- 30.11.1996" fil-kolonna "Il-perjodu ta’ l-awtorizzazzjoni" tiġi mibdula bi’ "it- 30.11.1997" għall-kategoriji ta’ l-annimal "Ħnieżer nisa";2.1.2. fl-intestatura 31 "Żingu bacitraċin" id-data "it- 30.11.1996" fil-kolonna "Il-perjodu ta’ l-awtorizzazzjoni" tiġi mibdula kull darba bi "it- 30.11.1997" għall-kategoriji ta’ l-annimali "Tiġieġ għas-simna" u "Ħnieżer";2.1.3. fl-intestatura 32 "L-Ardaċin" id-data "it- 30.11.1996" fil-kolonna "Il-perjodu ta’ l-awtorizzazzjoni" tiġi mibdula bi "it- 30.11.1997" għall-kategorija ta’ l-annimal "Tiġieġ għas-simna".2.2. Fil-parti D "Il-Koċċidjostati u s-sustanzi mediċinali l-oħra":2.2.1. fl-intestatura 25 "L-Alofuġinone" id-data "it- 30.11.1996" fil-kolonna "Il-perjodu ta’ l-awtorizzazzjoni" tiġi mibdula bi "it- 12.7.1997" għall-kategorija ta’ l-annimal "Tiġieġ imrobbija għall-bajd";2.2.2. (a) (a) fl-intestatura 26 "Is-Sodju Salinomiċin" id-data "it- 30.11.1996" fil-kolonna "Il-perjodu ta’ l-awtorizzazzjoni" tiġi mibdula bi "it- 30.11.1997" għall-kategorija ta’ l-annimal "Fniek għas-simna";(b) l-intestatura 26"Is-Sodju Salinomiċin"tiġi kkompletata kif ġej:"In-Numru | L-Addittiv | Il-Formola kimika, deskrizzjoni | Ispeċi jew il-kategorija ta' l-annimal | L-Età massima | Il-Kontenut minimu | Il-Kontenut massimu | Disposizzjonijiet oħra | Il-Perjodu ta' l-awtorizzazzjoni |Mg/kg ta' għalf sħiħ | Mg/kg ta' għalf sħiħ |It-Tiġieġ imrobbija għall-bajd | 12-il ġimgħa | 30 | 50 | Indika fl-istruzzjonijiet għall-użu: "Perikoluż għall-ekwini""Dan l-għalf fih il-jonoforu; l-użu simultanju ma' ċerti sustanzi mediċinali (p.e. it-tijamulin) jista' jiġi kontro-indikat" | tat- 30.11.1997" |(ċ) fil-verżjoni fl-ilsien Ingliż, l-intestatura 26"Is-Sodju Salinomiċin", it-test tal-kolonna,"Il-Formola kimika, deskrizzjoni"jiġi mibdul kull darba bit-test li ġej:"C42H69O11Na (melħ tas-sodju ta’ l-aċidu polietere monolarbossiliku prodott mill-istreptomiċi albus) kontenut ta’ l-Elajofilin:inqas minn 42 mg għal kull kg ta’ kontenut ta’ sodju salinomiċin,17-epi-20-desossi-salinomiċin: inqas minn 40 g għal kull kg ta’ sodju salinomiċin;";2.2.3. fl-intestatura 27 "Id-Diklazuril" id-data "it- 30.11.1996" fil-kolonna "Il-perjodu ta’ l-awtorizzazzjoni" tiġi mibdula bi "it- 30.11.1997" għall-kategoriji ta’ l-annimal "Id-Dundjani";2.2.4. Tiġi miżjuda l-intestatura li ġejja:"In-Numru | L-Addittiv | Il-formola kimika, deskrizzjoni | L-Ispeċi jew il-kategorija ta' l-annimal | L-Età massima | Il-Kontenut minimu | Il-Kontenut massimu | Disposizzjonijiet oħra | Il-Perjodu ta' l-awtorizzazzjoni |Mg/kg ta' għalf komplut | Mg/kg ta' għalf komplut |28 | L-Ammonju maduramiċin | C47H83O17N (Il-Melħ ta' l-ammonju ta' aċidu polietere monokarbossiliku prodott mill-Aktinomadura jumensi) | Id-Dundjani | 16-il ġimgħa | 5 | 5 | L-Użu pprojbit għal mill-inqas ħamest ijiem qabel il-qatla Indika fl-istruzzjonijiet għall-użu: "Perikoluż għall-ekwidi""Dan l-għalf fih il-jonoforu; użu simultanju ma' ċerti sustanzi mediċinali (p.e. i-tijamulin) jista' jkun kontro-indikat" | tat- 30.11.1997" |3. Fil-parti F "il-materjali koloranti, inklużi l-pigmenti", fl-intestatura 11, "Ir-Rodożima Faffja mogħtija s-sinjurija Astassantin" id-data "it- 30.11.1996" fil-kolonna "Il-perjodu ta’ l-awtorizzazzjoni" tiġi mibdula bi "it- 30.11.1997" għall-kategorija ta’ annimal "Is-Salamur, it-troti".4. Fil-parti L, "L-Għaqqada, l-aġenti kontra t-tagħqid u l-koagulanti":4.1. fl-intestatura 1 "L-Aluminati sintetiċi tal-kalċju" id-data "it- 30.11.1996" fil-kolonna "Il-perjodu ta’ l-awtorizzazzjoni" tiġi mibdula bi "it- 12.7.1997" għall-kategorija ta’ annimal "Il-baqar għall-ħalib, il-baqar għas-simna, l-għoġġiela, il-ħrief, il-gidjien";4.2. fl-intestatura 2 "In-Natrolit-fonolit" id-data "it- 30.11.1996" fil-kolonna "Il-perjodu ta’ l-awtorizzazzjoni" tiġi mibdula bi "it- 30.11.1997".5. Fil-parti N "L-Enżimi", fl-intestatura 1 "3-fitase (KE 3.1.3.8.)", id-data "it- 30.11.1996" fil-kolonna "Il-perjodu ta’ l-awtorizzazzjoni" tiġi mibdula kull darba bi "it- 30.11.1997" għall-kategoriji ta’ l-annimali "Il-Ħnieżer (il-kategoriji kollha ta l-annimali)" u "It-Tiġieġ (il-kategoriji kollha ta’ l-annimali)".6. Fil-parti O "Il-Mikro-organiżmi":6.1. fl-intestatura 1 "Il-Baċilli ċerew var. tojoi (CNCM I-1012/NCIB 40112)" id-data "tat- 30.11.1996" fil-kolonna "Il-perjodu ta’ l-awtorizzazzjoni" tiġi mibdula kull darba bi "it- 30.11.1997"għall-kategoriji ta’ l-annimali, "Il-Ħnieżer żgħar", "Il-Ħnieżer" u "Il-Ħnieżer nisa".6.2. fl-intestatura 2 "il-Baċillu liċeniformi (DSM 5749)/il-Baċillu sotttili (DSM 5750) fi proporzjon ta’ 1/1 id-data "it- 30.11.1996" fil-kolonna "Il-perjodu ta l-awtorizzazzjoni" tinbidel bi "it- 30.11.1997" għall-kategorija ta’ l-annimali Il-Ħnieżer żgħar".6.3. fl-intestatura 3 "Is-Sakkaromiċi ċerevisji (NCYC Sc 47)" id-data "it- 30.11.1996" fil-kolonna "Il-perjodu ta’ l-awtorizzati" tiġi mibdula bi "it- 30.11.1997" għall-kategorija ta’ l-annimali "Il-Baqar u l-barrin għas-simna".6.4. fl-intestatura 4 "Il-Baċillu ċereu (ATCC 14893/CIP 5832)" id-data "it- 30.11.1996" fil-kolonna "Il-perjodu ta’ l-awtorizzazzjoni" tiġi mbdula kull darba bi "it-30.11.1887" għall-kategoriji ta’ l-annimali "Il-Fniek għas-simna" u "Fniek għar-razza".7. Jiġu miżjuda l-grupp u"In-Numru | L-Addittiv | Il-formola kimika, deskrizzjoni | L-Ispeċi jew il-kategorija ta' l-annimal | L-Età massima | Il-Kontenut minimu | Il-Kontenut massimu | Dispożizzjonijiet oħra | Il-Perjodu ta' l-awtorizzazzjoni |Mg/kg ta' għalf komplut | Mg/kg ta' għalf komplut |P.għaqqada radjonuklejdi1. | L-Għaqqada radjoattivi taċ-ċesju (137Cs u 134Cs) | | |1.1. | Ferric (III) ammonium hexacyanoferrate (II) | NH4Fe(III)(Fe(II) (CN6) | L-annimali li jixtarru (domestiċi u selvaġġi) | — | 50 | 500 | Indika fl-istruzzjonijiet għall-użu: "Il-kwantità ta' Ferriku (III) fir-razzjon ta' kuljum irid ikun bejn il-10 mg u l-150 mg għal 10 kg tal- piż tal-ġisem" | tat- 30.11.1997 |L-Għoġġiela qabel ma jibdew jixtarru | — | tat- 30.11.1997 |Il-Ħrief qabel jibdew jixtarru | — | tat- 30.11.1997 |Il-Gidjien qabel ma jibdew jixtarru | — | tat- 30.11.1997 |Il-Ħnieżer (domestiċi u selvaġġi) | — | tat- 30.11.1997" |--------------------------------------------------


title: Direttiva (UE) 2016/681 tal-Parlament Ewropew u tal-Kunsill tas-27 ta' April 2016 dwar l-użu ta' data tar-reġistru tal-ismijiet tal-passiġġieri (PNR) għall-prevenzjoni, l-iskoperta, l-investigazzjoni u l-prosekuzzjoni ta' reati terroristiċi u kriminalità serja

text:
               4.5.2016

               MT

               Il-Ġurnal Uffiċjali tal-Unjoni Ewropea

               L 119/132

         DIRETTIVA (UE) 2016/681 TAL-PARLAMENT EWROPEW U TAL-KUNSILL
   tas-27 ta' April 2016
   dwar l-użu ta' data tar-reġistru tal-ismijiet tal-passiġġieri (PNR) għall-prevenzjoni, l-iskoperta, l-investigazzjoni u l-prosekuzzjoni ta' reati terroristiċi u kriminalità serja
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-punt (d) tal-Artikolu 82(1) u l-punt (a) tal-Artikolu 87(2) tiegħu,
   Wara li kkunsidraw il-proposta mill-Kummissjoni Ewropea,
   Wara li l-abbozz tal-att leġiżlattiv intbagħat lill-parlamenti nazzjonali,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkonsultaw il-Kumitat tar-Reġjuni,
   Filwaqt li jaġixxu skont il-proċedura leġiżlattiva ordinarja (2),
   Billi:

               (1)

               Fis-6 ta' Novembru 2007 l-Kummissjoni adottat proposta għal Deċiżjoni Qafas tal-Kunsill dwar l-użu tad-data tar-reġistru tal-ismijiet tal-passiġġieri (PNR) għall-finijiet tal-infurzar tal-liġi. Madankollu, mad-dħul fis-seħħ tat-Trattat ta' Lisbona fl-1 ta' Diċembru 2009, il-proposta tal-Kummissjoni, li kienet għadha mhux adottata mill-Kunsill sa dik id-data, skadiet.

               (2)

               Il-“Programm ta' Stokkolma — Ewropa miftuħa u sigura għas-servizz u l-protezzjoni taċ-ċittadini” (3) jitlob li l-Kummissjoni tippreżenta proposta għall-użu tad-data tal-PNR għall-prevenzjoni, l-iskoperta, l-investigazzjoni u l-prosekuzzjoni ta' reati terroristiċi u kriminalità serja.

               (3)

               Fil-Komunikazzjoni tagħha tal-21 ta' Settembru 2010“Dwar l-approċċ globali għat-trasferiment ta' data tar-reġistru tal-ismijiet tal-passiġġieri (PNR) lejn pajjiżi terzi”, il-Kummissjoni indikat numru ta' elementi ewlenin ta' politika tal-Unjoni f'dan il-qasam.

               (4)

               Id-Direttiva tal-Kunsill 2004/82/KE (4) tirregola t-trasferiment ta' informazzjoni antiċipata dwar il-passiġġieri (API) mit-trasportaturi bl-ajru lill-awtoritajiet nazzjonali kompetenti bil-għan li jtejbu l-kontrolli fuq il-fruntieri u għall-ġlieda kontra l-immigrazzjoni illegali.

               (5)

               L-objettivi ta' din id-Direttiva huma, fost affarijiet oħra, li tiġi żgurata s-sigurtà, li jiġu protetti l-ħajja u s-sikurezza tal-persuni, u li jinħoloq qafas legali għall-protezzjoni tad-data tal-PNR fir-rigward tal-ipproċessar tagħha mill-awtoritajiet kompetenti.

               (6)

               L-użu effettiv tad-data tal-PNR, pereżempju billi d-data tal-PNR tiġi mqabbla ma' diversi databases dwar persuni u oġġetti mfittxija, huwa meħtieġ għall-prevenzjoni, l-iskoperta, l-investigazzjoni u l-prosekuzzjoni ta' reati terroristiċi u kriminalità serja u b'hekk tissaħħaħ is-sigurtà interna, biex jinġabru provi u, fejn rilevanti, biex jinstabu assoċjati ta' kriminali u jinqabdu netwerks kriminali.

               (7)

               Il-valutazzjoni tad-data tal-PNR tippermetti li jiġu identifikati persuni, li ma kinux suspettati li jistgħu jkunu involuti f'reati terroristiċi jew kriminalità serja qabel tali valutazzjoni, u li għandhom ikunu soġġetti għal aktar eżami mill-awtoritajiet kompetenti. Bl-użu tad-data tal-PNR huwa possibbli li tiġi indirizzata t-theddida ta' reati terroristiċi u ta' kriminalità serja minn perspettiva li hi differenti minn dik tal-ipproċessar ta' kategoriji oħra ta' data personali. Madankollu, biex jiġi żgurat li l-ipproċessar tad-data tal-PNR jibqa' limitat għal dak li hu neċessarju, il-ħolqien u l-applikazzjoni tal-kriterji tal-valutazzjoni għandhom jiġu limitati għal reati terroristiċi u l-kriminalità serja li għalihom ikun rilevanti li jintużaw ċerti kriterji. Barra minn hekk, il-kriterji ta' valutazzjoni għandhom jiġu definiti b'mod li jżomm għal minimu n-numru ta' persuni innoċenti li jiġu identifikati b'mod żbaljat mis-sistema.

               (8)

               It-trasportaturi bl-ajru diġà jiġbru u jipproċessaw data tal-PNR tal-passiġġieri tagħhom għall-finijiet kummerċjali tagħhom. Din id-Direttiva ma għandha timponi l-ebda obbligu fuq it-trasportaturi bl-ajru biex jiġbru jew iżommu data addizzjonali mill-passiġġieri jew xi obbligu fuq il-passiġġieri sabiex jipprovdu xi data addizzjonali ma' dik li diġà qed tkun ipprovduta lit-trasportaturi bl-ajru.

               (9)

               Xi trasportaturi bl-ajru jżommu d-data tal-API li huma jiġbru bħala parti mid-data tal-PNR, filwaqt li oħrajn ma jagħmlux dan. L-użu tad-data tal-PNR flimkien mad-data tal-API huwa valur miżjud fl-assistenza lill-Istati Membri sabiex jivverifikaw l-identità ta' individwu, u b'hekk isaħħu l-valur tal-infurzar tal-liġi ta' dak ir-riżultat u jnaqqsu r-riskju li jwettqu kontrolli u investigazzjonijiet fuq persuni innoċenti. Għalhekk huwa importanti li jkun żgurat li meta t-trasportaturi bl-ajru jiġbru d-data tal-API, huma jibagħtuha irrispettivament minn jekk iżommux id-data tal-API b'mezzi tekniċi li huma differenti minn dawk għal data tal-PNR oħra.

               (10)

               Għall-prevenzjoni, l-iskoperta, l-investigazzjoni u l-prosekuzzjoni ta' reati terroristiċi u kriminalità serja, huwa essenzjali li l-Istati Membri kollha jintroduċu dispożizzjonijiet li jistabbilixxu obbligi fuq it-trasportaturi bl-ajru li joperaw titjiriet barra l-UE biex jittrasferixxu d-data tal-PNR li huma jiġbru, inkluż data tal-API. L-Istati Membri għandu jkollhom ukoll il-possibilità li jestendu dan l-obbligu fuq it-trasportaturi bl-ajru li joperaw titjiriet ġewwa l-UE. Dawk id-dispożizzjonijiet għandhom ikunu mingħajr preġudizzju għad-Direttiva 2004/82/KE.

               (11)

               L-ipproċessar tad-data personali għandu jkun proporzjonali mal-għanijiet speċifiċi tas-sigurtà segwiti minn din id-Direttiva.

               (12)

               Id-definizzjoni ta' reati terroristiċi applikata f'din id-Direttiva għandha tkun l-istess bħal fid-Deċiżjoni Qafas tal-Kunsill 2002/475/ĠAI (5). Id-definizzjoni ta' kriminalità serja għandha tinkludi l-kategoriji ta' reati elenkati fl-Anness II għal din id-Direttiva.

               (13)

               Id-data tal-PNR għandha tiġi ttrasferita lil unità nominata waħda ta' Informazzjoni dwar il-Passiġġieri (PIU) fl-Istat Membru rilevanti, sabiex tiġi żgurata ċ-ċarezza u jitnaqqsu l-ispejjeż għat-trasportaturi bl-ajru. Il-PIU jista' jkollha fergħat differenti fi Stat Membru wieħed u l-Istati Membri jistgħu wkoll jistabbilixxu PIU wieħed b'mod konġunt. L-Istati Membri għandhom jagħmlu skambji ta' informazzjoni bejniethom permezz tan-netwerks rilevanti għall-iskambju ta' informazzjoni biex jiffaċilitaw il-kondiviżjoni ta' informazzjoni u jiżguraw l-interoperabbiltà.

               (14)

               L-Istati Membri għandhom iġarrbu l-ispejjeż tal-użu, iż-żamma u l-iskambju tad-data tal-PNR.

               (15)

               Lista tad-data tal-PNR li għandha tinkiseb minn PIU għandha titfassal bil-fini li tirrifletti r-rekwiżiti leġittimi tal-awtoritajiet pubbliċi għall-prevenzjoni, l-iskoperta, l-investigazzjoni u l-prosekuzzjoni ta' reati terroristiċi jew kriminalità serja, b'hekk tittejjeb s-sigurtà interna ġewwa l-Unjoni kif ukoll il-protezzjoni tad-drittijiet fundamentali, b'mod partikolari l-privatezza u l-protezzjoni tad-data personali. Għal dak l-għan, għandhom jiġu applikati standards għoljin f'konformità mal-Karta tad-Drittijiet Fundamentali tal-Unjoni Ewropea (“il-Karta”), il-Konvenzjoni għall-Protezzjoni ta' Individwi fir-rigward tal-Ipproċessar Awtomatiku ta' Data Personali (“il-Konvenzjoni Nru 108”), u l-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali (il-“KEDB”). Tali lista ma għandhiex tkun ibbażata fuq ir-razza jew l-oriġini etnika, ir-reliġjon jew it-twemmin, l-opinjoni politika jew kwalunkwe opinjoni oħra, sħubija fi trade union, is-saħħa, il-ħajja sesswali jew l-orjentazzjoni sesswali tal-persuna. Id-data tal-PNR għandha tinkludi biss dettalji dwar il-prenotazzjonijiet u l-itinerarji tal-ivvjaġġar tal-passiġġieri li jippermettu lill-awtoritajiet kompetenti jidentifikaw il-passiġġieri tal-ajru li jirrappreżentaw theddida għas-sigurtà interna.

               (16)

               Attwalment hemm żewġ metodi possibbli disponibbli għat-trasferiment ta' data: il-metodu “pull”, fejn l-awtoritajiet kompetenti tal-Istati Membri li jeħtieġu d-data tal-PNR jistgħu jaċċessaw is-sistema ta' prenotazzjoni tat-trasportatur bl-ajru u joħorġu (“pull”) kopja tad-data tal-PNR meħtieġa, u l-metodu “push”, fejn it-trasportaturi bl-ajru jittrasferixxu (“push”) id-data tal-PNR meħtieġa lill-awtorità li titlobha, u b'hekk jippermetti li t-trasportaturi bl-ajru jżommu kontroll fuq liema data tiġi pprovduta. Il-metodu “push” huwa kkunsidrat li joffri livell ogħla ta' protezzjoni tad-data u għandu jkun obbligatorju għat-trasportaturi bl-ajru kollha.

               (17)

               Il-Kummissjoni tappoġġa l-linji gwida tal-Organizzazzjoni għall-Avjazzjoni Ċivili Internazzjonali (ICAO) dwar il-PNR. Għaldaqstant dawk il-linji gwida għandhom ikunu l-bażi għall-adozzjoni tal-formati aċċettati tad-data għat-trasferimenti tad-data tal-PNR mit-trasportaturi bl-ajru lill-Istati Membri. Sabiex jiġu żgurati kondizzjonijiet uniformi għall-implimentazzjoni ta' formati aċċettati tad-data, u ta' protokolli rilevanti applikabbli għat-trasferiment tad-data mit-trasportaturi bl-ajru, il-Kummissjoni għandha tingħata setgħat ta' implimentazzjoni. Dawk is-setgħat għandhom jiġu eżerċitati skont ir-Regolament (UE) Nru 182/2011 tal-Parlament Ewropew u tal-Kunsill (6).

               (18)

               L-Istati Membri għandhom jieħdu l-miżuri kollha meħtieġa biex jippermettu lit-trasportaturi bl-ajru jissodisfaw l-obbligi tagħhom taħt din id-Direttiva. L-Istati Membri għandhom jipprevedu penali effettivi, proporzjonati u dissważivi, inklużi dawk finanzjarji kontra dawk it-trasportaturi bl-ajru li jonqsu li jissodisfaw l-obbligi tagħhom fir-rigward tat-trasferiment tad-data tal-PNR.

               (19)

               Kull Stat Membru għandu jkun responsabbli biex jivvaluta t-theddid potenzjali relatat ma' reati terroristiċi u kriminalità serja.

               (20)

               Filwaqt li jiġu kkunsidrati bis-sħiħ id-dritt tal-protezzjoni tad-data personali u d-dritt għan-nondiskriminazzjoni, ma għandha tittieħed l-ebda deċiżjoni li tipproduċi effett legali negattiv fuq persuna jew li taffettwa lil dik il-persuna b'mod sinifikanti biss minħabba l-ipproċessar awtomatizzat tad-data tal-PNR. Barra minn hekk, fir-rigward tal-Artikoli 8 u 21 tal-Karta, l-ebda deċiżjoni bħal din ma għandha tiddiskrimina fuq xi bażi bħas-sess, ir-razza, il-kulur, l-oriġini etnika jew soċjali, il-karatteristiċi ġenetiċi, il-lingwa, ir-reliġjon jew it-twemmin, l-opinjoni politika jew kwalunkwe opinjoni oħra, is-sħubija ta' minoranza nazzjonali, il-proprjetà, it-twelid, id-diżabbiltà, l-età jew l-orjentazzjoni sesswali tal-persuna. Il-Kummissjoni għandha wkoll tieħu kont ta' dawk il-prinċipji meta tirrevedi l-applikazzjoni ta' din id-Direttiva.

               (21)

               Ir-riżultat tal-ipproċessar ta' data tal-PNR fl-ebda ċirkostanza ma għandu jintuża mill-Istati Membri bħala raġuni biex jevitaw l-obbligi internazzjonali tagħhom skont il-Konvenzjoni tat-28 ta' Lulju 1951 dwar l-Istatus tar-Rifuġjati u l-Protokoll tagħha tal-31 ta' Jannar 1967, u lanqas ma għandu jintuża biex jiċħad mezzi legali sikuri u effettivi lill-persuni li jfittxu asil fit-territorju tal-Unjoni biex jeżerċitaw id-dritt tagħhom għal protezzjoni internazzjonali.

               (22)

               Filwaqt li jiġi kkunsidrati bis-sħiħ il-prinċipji indikati fil-każistika reċenti rilevanti tal-Qorti tal-Ġustizzja tal-Unjoni Ewropea, l-applikazzjoni ta' din id-Direttiva għandha tiżgura li jiġu rispettati b'mod sħiħ id-drittijiet fundamentali, -id-dritt għall-privatezza u l-prinċipju tal-proporzjonalità. Għandha wkoll ġenwinament tilħaq l-objettivi tan-neċessità u l-proporzjonalità sabiex jinkisbu l-interessi ġenerali rikonoxxuti mill-Unjoni u l-ħtieġa li jiġu protetti d-drittijiet u l-libertajiet tal-oħrajn fil-ġlieda kontra r-reati tat-terroriżmu u l-kriminalità serja. L-applikazzjoni ta' din id-Direttiva għandha tkun ġustifikata kif xieraq u s-salvagwardji meħtieġa għandhom jiġu stabbiliti biex tkun żgurata l-legalità ta' kwalunkwe ħżin, analiżi, trasferiment jew użu tad-data tal-PNR.

               (23)

               L-Istati Membri għandhom jiskambjaw id-data tal-PNR li huma jirċievu ma xulxin u mal-Europol, fejn dan jitqies meħtieġ għall-prevenzjoni, l-iskoperta, l-investigazzjoni jew il-prosekuzzjoni ta' reati terroristiċi jew kriminalità serja. Il-PIUs għandhom, fejn adatt, jibagħtu r-riżultat tal-ipproċessar tad-data tal-PNR mingħajr dewmien lill-PIUs ta' Stati Membri oħra għal aktar investigazzjoni. Id-dispożizzjonijiet ta' din id-Direttiva għandhom ikunu mingħajr preġudizzju għal strumenti oħra tal-Unjoni dwar l-iskambju ta' informazzjoni bejn il-pulizija u awtoritajiet oħra tal-infurzar tal-liġi u l-awtoritajiet ġudizzjarji, inklużi d-Deċiżjoni tal-Kunsill 2009/371/ĠAI (7) u d-Deċiżjoni Kwadru tal-Kunsill 2006/960/ĠAI (8). Dan l-iskambju tad-data tal-PNR għandu jiġi rregolat mir-regoli dwar il-kooperazzjoni mal-pulizija u dik ġudizzjarja u ma għandux jipperikola l-livell għoli ta' protezzjoni tal-privatezza u ta' data personali meħtieġa mill-Karta, il-Konvenzjoni Nru 108 u l-KEDB.

               (24)

               Għandu jiġi ggarantit skambju sigur ta' informazzjoni dwar id-data tal-PNR bejn l-Istati Membri permezz ta' kwalunkwe mezz eżistenti għall-kooperazzjoni bejn l-awtoritajiet kompetenti tal-Istati Membri, u b'mod partikolari mal-Europol permezz tal-Applikazzjoni ta' Netwerk Sikur għall-Iskambju ta' Informazzjoni (SIENA) tal-Europol.

               (25)

               Il-perijodu li matulu għandha tinżamm id-data tal-PNR għandu jkun twil kemm hu neċessarju u proporzjonat għall-iskopijiet tal-prevenzjoni, l-iskoperta, l-investigazzjoni u l-prosekuzzjoni ta' reati terroristiċi u kriminalità serja. Minħabba n-natura tad-data u l-użu tagħha, huwa meħtieġ li d-data tal-PNR tinżamm għal perijodu twil biżżejjed biex titwettaq analiżi tax-xejriet u għall-użu fl-investigazzjonijiet. Sabiex jiġi żgurat l-ogħla livell ta' protezzjoni tad-data, wara l-perijodu inizjali ta' żamma d-data tal-PNR għandha tiġi depersonalizzata billi elementi tad-data jiġu mistura. Sabiex jiġi żgurat l-ogħla livell ta' protezzjoni tad-data, l-aċċess għad-data tal-PNR kollha, li tippermetti l-identifikazzjoni diretta tas-suġġett tad-data, għandu jingħata biss taħt kondizzjonijiet stretti u limitati ħafna wara dak il-perijodu ta' żamma inizjali.

               (26)

               Fejn data tal-PNR speċifika tkun ġiet ittrasferita lil awtorità kompetenti u tintuża fil-kuntest ta' investigazzjonijiet jew prosekuzzjonijiet kriminali speċifiċi, iż-żamma ta' tali data mill-awtorità kompetenti għandha tiġi rregolata mil-liġi nazzjonali, irrispettivament mill-perijodi ta' żamma tad-data stabbiliti f'din id-Direttiva.

               (27)

               L-ipproċessar fil-livell tad-data tal-PNR f'kull Stat Membru mill-PIU u mill-awtoritajiet kompetenti għandu jkun soġġett għal standard ta' protezzjoni tad-data personali skont il-liġi nazzjonali b'mod konformi mad-Deċiżjoni Qafas tal-Kunsill 2008/977/ĠAI (9), u r-rekwiżiti speċifiċi għall-protezzjoni tad-data stabbiliti f'din id-Direttiva. Referenzi għad-Deċiżjoni Qafas 2008/977/ĠAI għandhom jinftiehmu bħala referenzi għal-leġiżlazzjoni attwalment fis-seħħ kif ukoll għal leġiżlazzjoni li ser tissostitwixxiha.

               (28)

               Waqt li jiġi kkunsidrat id-dritt għall-protezzjoni tad-data personali, id-drittijiet ta's-suġġetti tad-data li jikkonċernaw l-ipproċessar tad-data tal-PNR tagħhom, bħad-drittijiet ta' aċċess, ta' rettifika, ta' tħassir u ta' restrizzjoni tad-data tal-PNR, u d-drittijiet għall-kumpens u riżarċiment ġudizzjarju, għandhom ikunu konformi kemm mad-Deċiżjoni Qafas 2008/977/ĠAI kif ukoll mal-livell ta' protezzjoni għoli pprovdut mill-Karta u mill-KEDB.

               (29)

               Waqt li jikkunsidraw id-dritt li l-passiġġieri jiġu informati bl-ipproċessar tad-data personali tagħhom, l-Istati Membri għandhom jiżguraw li l-passiġġieri jiġu pprovduti b'informazzjoni preċiża li hi faċilment aċċessibbli u li tista' tinftiehem faċilment dwar il-ġbir ta' data tal-PNR, it-trasferiment tagħha lill-PIU u d-drittijiet tagħhom bħala suġġetti tad-data.

               (30)

               Din id-Direttiva hi mingħajr preġudizzju għal liġi nazzjonali u tal-Unjoni dwar il-prinċipju tal-aċċess pubbliku għal dokumenti uffiċjali.

               (31)

               It-trasferiment tad-data tal-PNR minn Stati Membri lejn pajjiżi terzi għandu jkun permess biss każ b'każ u b'konformità sħiħa mad-dispożizzjonijiet stipulati mill-Istati Membri skont id-Deċiżjoni Qafas 2008/977/ĠAI. Biex tkun żgurata l-protezzjoni tad-data personali, tali trasferimenti għandhom ikunu soġġetti għal rekwiżiti addizzjonali dwar l-iskop tat-trasferiment. Huma għandhom ukoll ikunu soġġett għall-prinċipji tan-neċessità u tal-proporzjonalità u l-livell għoli ta' protezzjoni pprovdut mill-Karta u mill-KEDB.

               (32)

               L-awtorità nazzjonali ta' sorveljanza li ġiet stabbilita bl-implimentazzjoni tad-Deċiżjoni Qafas 2008/977/ĠAI għandha tkun responsabbli wkoll biex tissorvelja u tagħti pariri dwar l-applikazzjoni tad-dispożizzjonijiet adottati mill-Istati Membri skont din id-Direttiva.

               (33)

               Din id-Direttiva ma taffettwax il-possibbiltà li l-Istati Membri jipprevedu, taħt il-liġi nazzjonali tagħhom, sistema ta' ġbir u pproċessar ta' data tal-PNR mill-operaturi ekonomiċi li mhumiex trasportaturi bl-ajru, bħall-aġenziji tal-ivvjaġġar u operaturi turistiċi li jipprovdu servizzi relatati mal-ivvjaġġar — inkluża l-prenotazzjoni ta' titjiriet — li għalihom huma jiġbru u jipproċessaw data tal-PNR, jew mill-fornituri tat-trasport minbarra dawk speċifikati f'din id-Direttiva, sakemm tali liġi nazzjonali tkun konformi mal-liġi tal-Unjoni.

               (34)

               Din id-Direttiva hija mingħajr preġudizzju għar-regoli attwali tal-Unjoni dwar il-mod li bih jitwettqu l-kontrolli fuq il-fruntieri jew għar-regoli tal-Unjoni li jirregolaw id-dħul u l-ħruġ mit-territorju tal-Unjoni.

               (35)

               B'riżultat tad-differenzi legali u tekniċi bejn id-dispożizzjonijiet nazzjonali dwar l-ipproċessar tad-data personali, inkluża d-data tal-PNR, it-trasportaturi bl-ajru huma u ser ikunu affaċċjati b'rekwiżiti differenti dwar it-tipi ta' informazzjoni li għandhom jiġu trażmessi u l-kondizzjonijiet li taħthom hija trid tiġi pprovduta lill-awtoritajiet nazzjonali kompetenti. Dawk id-differenzi jistgħu jkunu ta' preġudizzju għall-kooperazzjoni effettiva bejn l-awtoritajiet nazzjonali kompetenti għall-finijiet tal-prevenzjoni, l-iskoperta, l-investigazzjoni u l-prosekuzzjoni ta' reati terroristiċi jew kriminalità serja. Għalhekk huwa neċessarju li fil-livell tal-Unjoni jiġi stabbilit qafas legali komuni għat-trasferiment u l-ipproċessar ta' data tal-PNR.

               (36)

               Din id-Direttiva tirrispetta d-drittijiet fundamentali u l-prinċipji tal-Karta, b'mod partikolari d-dritt għall-protezzjoni tad-data personali, id-dritt għall-privatezza u d-dritt għal nondiskriminazzjoni kif protetti mill-Artikoli 8, 7 u 21 tagħha, għandha għalhekk tiġi implimentata b'dan il-mod. Din id-Direttiva hija kompatibbli mal-prinċipji tal-protezzjoni tad-data u d-dispożizzjonijiet tagħha huma konformi mad-Deċiżjoni Qafas tal-Kunsill 2008/977/ĠAI. Barra minn hekk, biex tkun konformi mal-prinċipju tal-proporzjonalità, fir-rigward ta' kwistjonijiet speċifiċi din id-Direttiva tipprevedi regoli dwar il-protezzjoni tad-data aktar stretti mid-Deċiżjoni Qafas 2008/977/ĠAI.

               (37)

               Il-kamp ta' applikazzjoni ta' din id-Direttiva huwa limitat kemm jista' jkun, minħabba: li tipprevedi ż-żamma tad-data tal-PNR fil-PIUs għal perijodu ta' mhux aktar minn ħames snin, li warajh din id-data għandha titħassar, hija tipprevedi li d-data tiġi depersonalizzata billi jiġu mistura elementi tad-data wara perijodu inizjali ta' sitt xhur; u tipprojbixxi l-ġbir u l-użu ta' data sensittiva. Sabiex jiġu żgurati effiċjenza u livell għoli ta' protezzjoni tad-data, l-Istati Membri huma meħtieġa li jiżguraw li awtorità nazzjonali ta' sorveljanza indipendenti u, b'mod partikolari, uffiċjal tal-protezzjoni tad-data jkunu responsabbli biex jagħtu pariri u jagħmlu monitoraġġ dwar il-mod li bih tiġi pproċessata d-data tal-PNR. L-ipproċessar kollu tad-data tal-PNR għandu jiġi rreġistrat jew iddokumentat għall-finijiet tal-verifika tal-legalità tiegħu, l-awtomonitoraġġ u sabiex tiġi żgurata integrità xierqa tad-data u tiżgura l-ipproċessar. L-Istati Membri għandhom jiżguraw ukoll li lill-passiġġieri tingħatalhom informazzjoni ċara u preċiża dwar il-ġbir tad-data tal-PNR u dwar id-drittijiet tagħhom.

               (38)

               Peress li l-objettivi ta' din id-Direttiva — jiġifieri t-trasferiment tad-data tal-PNR mit-trasportaturi bl-ajru u l-ipproċessar ta' dik id-data għall-finijiet tal-prevenzjoni, l-iskoperta, l-investigazzjoni u l-prosekuzzjoni ta' reati terroristiċi u delitti kriminalità serja — ma jistgħux jinkisbu b'mod suffiċjenti mill-Istati Membri, iżda jistgħu jinkisbu aħjar fil-livell tal-Unjoni, l-Unjoni tista' tadotta miżuri, skont il-prinċipju tas-sussidjarjetà kif stabbilit fl-Artikolu 5 tat-Trattat dwar l-Unjoni Ewropea. Skont il-prinċipju tal-proporzjonalità, kif stabbilit f'dak l-Artikolu, din id-Direttiva ma tmurx lil hinn minn dak meħtieġ sabiex jinkisbu dawk l-objettivi.

               (39)

               F'konformità mal-Artikolu 3 tal-Protokoll Nru 21 dwar il-Pożizzjoni tar-Renju Unit u l-Irlanda fir-rigward tal-Ispazju ta' Libertà, Sigurtà u Ġustizzja, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, dawk l-Istati Membri nnotifikaw ix-xewqa tagħhom li jieħdu sehem fl-adozzjoni u l-applikazzjoni ta' din id-Direttiva.

               (40)

               Skont l-Artikoli 1 u 2 tal-Protokoll Nru 22 dwar il-pożizzjoni tad-Danimarka anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, id-Danimarka mhix qed tieħu sehem fl-adozzjoni ta' din id-Direttiva u mhux marbuta biha jew soġġetta għall-applikazzjoni tagħha.

               (41)

               Il-Kontrollur Ewropew għall-Protezzjoni tad-Data ġie kkonsultat skont l-Artikolu 28(2) tar-Regolament (KE) Nru 45/2001 tal-Parlament Ewropew u tal-Kunsill (10) u ta opinjoni fil-25 ta' Marzu 2011,

         ADOTTAW DIN ID-DIRETTIVA:

      KAPITOLU I

         Dispożizzjonijiet ġenerali

   Artikolu 1
   Suġġett u kamp ta' applikazzjoni
   1.   Din id-Direttiva tipprevedi:

               (a)

               it-trasferiment mit-trasportaturi bl-ajru tad-data tar-Reġistru tal-Ismijiet tal-Passiġġieri (PNR) ta' passiġġieri ta' titjiriet barra l-UE lejn,

               (b)

               l-ipproċessar tad-data msemmija fil-punt (a), inkluż il-ġbir, l-użu u ż-żamma tagħha mill-Istati Membri u l-iskambju tagħha bejn l-Istati Membri.

         2.   Id-data tal-PNR miġbura f'konformità ma' din id-Direttiva tista' tiġi pproċessata biss għall-finijiet tal-prevenzjoni, l-iskoperta, l-investigazzjoni u l-prosekuzzjoni ta' reati terroristiċi u kriminalità serja, kif previst fil-punti (a), (b) u (c) tal-Artikolu 6(2).
   Artikolu 2
   Applikazzjoni ta' din id-Direttiva għal titjiriet ġewwa l-UE
   1.   Jekk Stat Membru jiddeċiedi li japplika din id-Direttiva għal titjiriet ġewwa l-UE, huwa għandu jinnotifika lill-Kummissjoni bil-miktub. Stat Membru jista' jagħti jew jirrevoka tali notifika fi kwalunkwe mument. Il-Kummissjoni għandha tippubblika dik in-notifika u kwalunkwe revoka tagħha f'Il-Ġurnal Uffiċjali tal-Unjoni Ewropea.
   2.   Fejn tingħata notifika msemmija fil-paragrafu 1, id-dispożizzjonijiet kollha ta' din id-Direttiva għandhom japplikaw għal titjiriet ġewwa l-UE daqslikieku kienu titjiriet barra l-UE u għal data tal-PNR minn titjiriet ġewwa l-UE daqslikieku kienu data tal-PNR minn titjiriet barra l-UE.
   3.   Stat Membru jista' jiddeċiedi li japplika din id-Direttiva għal titjiriet magħżulin biss ġewwa l-UE. Meta jieħu tali deċiżjoni, l-Istat Membru għandu jagħżel it-titjiriet li huwa jqis neċessarji biex ifittex li jilħaq l-objettivi ta' din id-Direttiva. L-Istat Membru jista' jiddeċiedi li jbiddel l-għażla ta' titjiriet ġewwa l-UE fi kwalunkwe ħin.
   Artikolu 3
   Definizzjonijiet
   Għall-finijiet ta' din id-Direttiva, japplikaw id-definizzjonijiet li ġejjin:

               (1)

               “trasportatur bl-ajru” tfisser impriża tat-trasport bl-ajru b'liċenzja tal-operat valida jew ekwivalenti li tippermettilha li twettaq ġarr ta' passiġġieri bl-ajru;

               (2)

               “titjira barra l-UE” tfisser kull titjira skedata jew mhux skedata minn trasportatur bl-ajru li jtir minn pajjiż terz u ppjanata li tinżel fit-territorju ta' Stat Membru jew li jtir mit-territorju ta' Stat Membru u ppjanata li tinżel f'pajjiż terz, li tinkludi fiż-żewġ każijiet titjiriet b'waqfa fit-territorju ta' Stati Membri jew pajjiżi terzi;

               (3)

               “titjira ġewwa l-UE” tfisser kull titjira skedata jew mhux skedata minn trasportatur bl-ajru li jtir mit-territorju ta' Stat Membru u ppjanata li tinżel fit-territorju ta' Stat Membru wieħed ieħor jew aktar, mingħajr waqfa fit-territorju ta' pajjiż terz;

               (4)

               “passiġġier” tfisser kwalunkwe persuna, inklużi passiġġieri fi trasferiment jew fi tranżitu u esklużi membri tal-ekwipaġġ, li tinġarr jew li għandha tinġarr fuq inġenji tal-ajru bil-kunsens tat-trasportatur bl-ajru, u tali kunsens jintwera permezz tar-reġistrazzjoni ta' dik il-persuna fil-lista tal-passiġġieri;

               (5)

               “reġistru tal-ismijiet tal-passiġġieri” jew “PNR” tfisser reġistru tar-rekwiżiti tal-ivvjaġġar ta' kull passiġġier li jinkludi informazzjoni meħtieġa biex tippermetti li l-prenotazzjonijiet ikunu jistgħu jiġu pproċessati u kkontrollati mit-trasportaturi bl-ajru tal-prenotazzjoni u tal-parteċipazzjoni għal kull vjaġġ ipprenotat minn jew f'isem persuna, kemm jekk inkluża fuq sistema ta' prenotazzjoni, sistemi tal-kontroll tat-tluq, użati biex jiġu kkontrollati passiġġieri fuq titjiriet, jew sistemi ekwivalenti li jipprovdu l-istess funzjonalitajiet;

               (6)

               “sistemi ta' prenotazzjoni” tfisser is-sistema interna tat-trasportatur bl-ajru, fejn tinġabar id-data tal-PNR għall-ġestjoni tal-prenotazzjonijiet;

               (7)

               “metodu push” tfisser il-metodu fejn it-trasportaturi bl-ajru jittrasferixxu d-data tal-PNR elenkata fl-Anness I fid-database tal-awtorità li tkun qed titlobha;

               (8)

               “reati terroristiċi” tfisser ir-reati taħt il-liġi nazzjonali msemmija fl-Artikoli 1 sa 4 tad-Deċiżjoni Kwadru 2002/475/ĠAI;

               (9)

               “kriminalità serja” tfisser ir-reati elenkati fl-Anness II, li huma punibbli b'piena ta' kustodja jew ordni ta' detenzjoni għal perijodu ta' mill-inqas tliet snin taħt il-liġi nazzjonali ta' Stat Membru;

               (10)

               “depersonalizzar billi jiġu mistura elementi tad-data” tfisser li dawk l-elementi tad-data li jistgħu jservu biex jidentifikaw direttament is-suġġett tad-data jiġu mistura għall-utent.

      KAPITOLU II

         Responsabbiltajiet tal-istati membri

   Artikolu 4
   Unità tal-informazzjoni dwar il-passiġġieri
   1.   Kull Stat Membru għandu jistabbilixxi jew jinnomina awtorità kompetenti għall-prevenzjoni, l-iskoperta, l-investigazzjoni jew il-prosekuzzjoni ta' reati terroristiċi u ta' kriminalità serja u jew fergħa ta' din l-awtorità, biex taġixxi bħala l-unità tal-informazzjoni dwar il-passiġġieri (“PIU”) tiegħu.
   2.   Il-PIU għandha tkun responsabbli għal:

               (a)

               il-ġbir tad-data tal-PNR minn trasportaturi bl-ajru, ħżin u l-ipproċessar ta' dik id-data u t-trażmissjoni ta' dik id-data jew tar-riżultat tal-ipproċessar tagħhom, lill-awtoritajiet kompetenti msemmija fl-Artikolu 7;

               (b)

               l-iskambju kemm tad-data tal-PNR kif ukoll tar-riżultat tal-ipproċessar ta' dik id-data mal-PIUs ta' Stati Membri oħrajn u mal-Europol skont l-Artikoli 9 u 10.

         3.   Il-membri tal-persunal ta' PIU jistgħu jiġu sekondati minn awtoritajiet kompetenti. L-Istati Membri għandhom jipprovdu lill-PIUs b'riżorsi adegwati sabiex iwettqu l-kompiti tagħhom.
   4.   Żewġ Stati Membri jew aktar (l-Istati Membri parteċipanti) jistgħu jistabbilixxu jew jinnominaw awtorità waħda biex isservi bħala l-PIU tagħhom. Tali PIU għandha tiġi stabbilita f'wieħed mill-Istati Membri parteċipanti u għandha tiġi kkunsidrata bħala l-PIU nazzjonali tal-Istati Membri kollha parteċipanti. L-Istati Membri parteċipanti għandhom jaqblu b'mod komuni dwar ir-regoli dettaljati għall-operat tal-PIU u għandhom josservaw ir-rekwiżiti stabbiliti f'din id-Direttiva.
   5.   Fi żmien xahar mill-istabbiliment tal-PIU tiegħu, kull Stat Membru għandu jinnotifika lill-Kummissjoni b'dan, u jista' jimmodifika n-notifika tiegħu fi kwalunkwe ħin. Il-Kummissjoni għandha tippubblika n-notifika u kull modifika tagħha f'Il-Ġurnal Uffiċjali tal-Unjoni Ewropea.

   Artikolu 5
   Uffiċjal tal-protezzjoni tad-data fil-PIU
   1.   Il-PIU għandha taħtar uffiċjal tal-protezzjoni tad-data responsabbli għall-monitoraġġ tal-ipproċessar ta' data tal-PNR u għall-implimentazzjoni ta' salvagwardji rilevanti.
   2.   L-Istati Membri għandhom jipprovdu lill-uffiċjali tal-protezzjoni tad-data l-mezzi biex iwettqu d-dmirijiet u l-kompiti tagħhom, b'mod effikaċi u indipendenti, b'konformità ma' dan l-Artikolu.
   3.   L-Istati Membri għandhom jiżguraw li suġġett tad-data jkollu d-dritt li jikkuntattja lill-uffiċjal tal-protezzjoni tad-data, bħala punt ta' kuntatt uniku, dwar il-kwistjonijiet kollha relatati mal-ipproċessar tad-data tal-PNR ta' dak is-suġġett tad-data.
   Artikolu 6
   Ipproċessar tad-data tal-PNR
   1.   Id-data tal-PNR trasferita mit-trasportaturi bl-ajru għandha tinġabar mill-PIU tal-Istat Membru rilevanti kif previst fl-Artikolu 8. Fejn id-data tal-PNR trasferita mit-trasportaturi bl-ajru tinkludi data minbarra dik elenkata fl-Anness I, il-PIU għandha tħassar tali data immedjatament u permanentement malli tasal.
   2.   Il-PIU għandha tipproċessa d-data tal-PNR biss għall-finijiet li ġejjin:

               (a)

               it-twettiq ta' valutazzjoni tal-passiġġieri qabel il-wasla skedata tagħhom fl-Istat Membru jew it-tluq mill-Istat Membru biex jiġu identifikati persuni li jeħtieġu analiżi ulterjuri mill-awtoritajiet kompetenti msemmija fl-Artikolu 7, u, fejn rilevanti, mill-Europol, b'konformità mal-Artikolu 10, fid-dawl tal-fatt li tali persuni jistgħu jkunu involuti f'reat terroristiku jew kriminalità serja;

               (b)

               tweġiba, każ b'każ, għal talba debitament motivata bbażata fuq raġunijiet suffiċjenti mill-awtoritajiet kompetenti biex tipprovdi u tipproċessa data tal-PNR f'każijiet speċifiċi għall-finijiet tal-prevenzjoni, l-iskoperta, l-investigazzjoni u l-prosekuzzjoni ta' reati terroristiċi jew kriminalità serja, u biex tipprovdi r-riżultati ta' dan l-ipproċessar lill-awtoritajiet kompetenti jew, fejn adatt, lill-Europol; u

               (c)

               l-analizzar tad-data tal-PNR bil-għan li jiġu aġġornati jew jiġu stabbiliti kriterji ġodda biex jintużaw fil-valutazzjonijiet imwettqa taħt il-punt (b) tal-paragrafu 3 sabiex tiġi identifikata kwalunkwe persuna li tista' tkun involuta f'reat terroristiku jew kriminalità serja.

         3.   Fit-twettiq tal-valutazzjoni msemmija fil-punt (a) tal-paragrafu 2, il-PIU tista':

               (a)

               tqabbel id-data tal-PNR ma' databases rilevanti għall-finijiet tal-prevenzjoni, l-iskoperta, l-investigazzjoni u l-prosekuzzjoni ta' reati terroristiċi u kriminalità serja, inklużi databases dwar persuni jew oġġetti mfittxija jew soġġetti għal allert, f'konformità mar-regoli tal-Unjoni, internazzjonali u dawk nazzjonali applikabbli għal tali databases; jew

               (b)

               tipproċessa d-data tal-PNR skont kriterji stabbiliti minn qabel.

         4.   Kwalunkwe valutazzjoni ta' passiġġieri qabel il-wasla skedata tagħhom fl-Istat Membru jew it-tluq mill-Istat Membru, imwettqa taħt il-punt (b) tal-paragrafu 3skont kriterji stabbiliti minn qabel, għandha titwettaq b'mod nondiskriminatorju. Dawk il-kriterji stabbiliti minn qabel għandhom ikunu mmirati, proporzjonati u speċifiċi. L-Istati Membri għandhom jiżguraw li dawk il-kriterji jiġu stabbiliti u jiġu rieżaminati b'mod regolari mill-PIU f'kooperazzjoni mal-awtoritajiet kompetenti msemmija fl-Artikolu 7. Il-kriterji fl-ebda ċirkostanza ma għandhom jiġu bbażati fuq l-oriġini ta' razza jew etnika, l-opinjonijiet politiċi, ir-reliġjon jew it-twemmin filosofiku, is-sħubija fi trade union, is-saħħa, il-ħajja sesswali jew l-orjentazzjoni sesswali ta' persuna.
   5.   L-Istati Membri għandhom jiżguraw li kwalunkwe riżultat pożittiv li jirriżulta minn ipproċessar awtomatizzat ta' data tal-PNR imwettqa skont il-punt (a) tal-paragrafu 2 jiġi rivedut individwalment b'mezzi mhux awtomatizzati biex ikun verifikat jekk l-awtorità kompetenti msemmija fl-Artikolu 7 għandhiex bżonn tieħu azzjoni taħt il-liġi nazzjonali.
   6.   Il-PIU ta' Stat Membru għandha tibgħat id-data tal-PNR tal-persuni identifikati skont il-punt (a) tal-paragrafu 2 jew ir-riżultat tal-ipproċessar ta' dik id-data għal aktar analiżi lill-awtoritajiet kompetenti msemmijin fl-Artikolu 7 tal-istess Stat Membru. Dawn it-trasferimenti għandhom isiru biss każ b'każ u, fl-eventwalità ta' pproċessar awtomatizzat ta' data tal-PNR, wara li jsir rieżami individwali b'mezzi mhux awtomatizzati.
   7.   L-Istati Membri għandhom jiżguraw li l-uffiċjal tal-protezzjoni tad-data jkollu aċċess għad-data kollha pproċessata mill-PIU. Jekk l-uffiċjal tal-protezzjoni tad-data jqis li l-ipproċessar ta' kwalunkwe data ma kienx legali, l-uffiċjal tal-protezzjoni tad-data jista' jirreferi l-kwistjoni lill-awtorità nazzjonali ta' sorveljanza.
   8.   Il-ħżin, l-ipproċessar u l-analiżi tad-data tal-PNR għandhom isiru b'mod esklużiv f'post jew postijiet siguri fit-territorju tal-Istati Membri.
   9.   Il-konsegwenzi tal-valutazzjonijiet tal-passiġġieri msemmija fil-punt (a) tal-paragrafu 2 ta' dan l-Artikolu ma għandhomx jipperikolaw id-dritt ta' dħul ta' persuni li jgawdu d-dritt tal-Unjoni ta' moviment liberu fit-territorju tal-Istat Membru kkonċernat kif stabbilit fid-Direttiva 2004/38/KE tal-Parlament Ewropew u tal-Kunsill (11). Barra minn hekk, fejn valutazzjonijiet jitwettqu fir-rigward ta' titjiriet ġewwa l-UE bejn l-Istati Membri li għalihom japplika r-Regolament (KE) Nru 562/2006 tal-Parlament Ewropew u tal-Kunsill (12), il-konsegwenzi ta' tali valutazzjonijiet għandhom jikkonformaw ma' dak ir-Regolament.
   Artikolu 7
   Awtoritajiet kompetenti
   1.   Kull Stat Membru għandu jadotta lista tal-awtoritajiet kompetenti intitolati li jitolbu jew jirċievu data tal-PNR jew ir-riżultat tal-ipproċessar ta' dik id-data tal-PNR mill-PIU sabiex jeżaminaw aktar dik l-informazzjoni jew biex jieħdu azzjoni xierqa bil-fini tal-prevenzjoni, l-iskoperta, l-investigazzjoni u l-prosekuzzjoni ta' reati terroristiċi jew kriminalità serja.
   2.   L-awtoritajiet imsemmija fil-paragrafu 1 għandhom ikunu awtoritajiet kompetenti għall-prevenzjoni, l-iskoperta, l-investigazzjoni jew il-prosekuzzjoni ta' reati terroristiċi jew kriminalità serja.
   3.   Għall-fini tal-Artikolu 9(3), kull Stat Membru għandu jinnotifika lill-Kummissjoni bil-lista tal-awtoritajiet kompetenti tiegħu sal-25 ta' Mejju 2017, u jista' jimmodifika n-notifika tiegħu fi kwalunkwe ħin. Il-Kummissjoni għandha tippubblika n-notifika u kull modifika tagħha f'Il-Ġurnal Uffiċjali tal-Unjoni Ewropea.
   4.   Id-data tal-PNR u r-riżultat tal-ipproċessar ta' dik id-data tal-PNR riċevuti mill-PIU jistgħu jiġu pproċessati aktar mill-awtoritajiet kompetenti tal-Istati Membri biss għall-finijiet speċifiċi tal-prevenzjoni, l-iskoperta, l-investigazzjoni u l-prosekuzzjoni ta' reati terroristiċi jew kriminalità serja.
   5.   Il-paragrafu 4 għandu jkun mingħajr preġudizzju għall-infurzar tal-liġi nazzjonali jew poteri ġudizzjarji ta' meta reati oħra, jew indikazzjonijiet tagħhom, jiġu skoperti matul l-andament ta' azzjoni tal-infurzar wara dan l-ipproċessar.
   6.   L-awtoritajiet kompetenti ma għadhom jieħdu l-ebda deċiżjoni li tipproduċi effett legali negattiv fuq persuna jew li taffettwah b'mod sinifikattiv sempliċiment minħabba l-ipproċessar awtomatizzat tad-data tal-PNR. Tali deċiżjonijiet ma għandhomx jittieħdu abbażi tar-razza jew l-oriġini etnika, l-opinjonijiet politiċi, ir-reliġjon jew twemmin filosofiku, is-sħubija fi trade union, is-saħħa, il-ħajja sesswali jew l-orjentazzjoni sesswali ta' persuna.
   Artikolu 8
   Obbligi fuq it-trasportaturi bl-ajru rigward it-trasferimenti tad-data

   1.   L-Istati Membri għandhom jadottaw il-miżuri meħtieġa biex jiżguraw li t-trasportaturi bl-ajru jittrasferixxu, permezz tal-“metodu push”, id-data tal-PNR elenkat fl-Anness I, sa fejn huma jkunu diġà ġabru tali data fl-attivitajiet normali tagħhom, għad-database tal-PIU tal-Istat Membru li fit-territorju tiegħu ser tinżel it-titjira jew li mit-territorju tiegħu ser titlaq it-titjira. Meta t-titjira għandha l-kodiċi kondiviż bejn trasportatur bl-ajru wieħed jew aktar, l-obbligu għat-trasferiment tad-data tal-PNR tal-passiġġieri kollha fuq it-titjira għandu jkun fuq it-trasportatur bl-ajru li jopera t-titjira. Meta titjira barra l-UE jkollha waqfa waħda jew aktar f'ajruporti ta' Stati Membri, it-trasportaturi bl-ajru għandhom jittrasferixxu d-data tal-PNR tal-passiġġieri kollha lill-PIU tal-Istati Membri kollha kkonċernati. Dan japplika wkoll meta titjira ġewwa l-UE jkollha waqfa waħda jew aktar fl-ajruporti ta' Stati Membri differenti, iżda fir-rigward biss tal-Istati Membri li qed jiġbru d-data tal-PNR minn titjiriet ġewwa l-UE.
   2.   Fl-eventwalità li t-trasportaturi bl-ajru jkunu ġabru xi data rigward informazzjoni antiċipata dwar il-passiġġieri (API) elenkata taħt il-punt 18 tal-Anness I iżda ma jżommux dik id-data bl-istess mezzi tekniċi bħal dawk għal data tal-PNR, l-Istati Membri għandhom jadottaw il-miżuri meħtieġa biex jiżguraw li t-trasportaturi bl-ajru jittrasferixxu, permezz tal-“metodu push”, wkoll dik id-data lill-PIU tal-Istati Membri msemmija fil-paragrafu 1. Fl-eventwalità ta' tali trasferiment, id-dispożizzjonijiet kollha ta' din id-Direttiva għandhom japplikaw fir-rigward ta' dik id-data tal-API.
   3.   It-trasportaturi bl-ajru għandhom jittrasferixxu d-data tal-PNR b'mezzi elettroniċi bl-użu ta' protokolli komuni u formati aċċettati tad-data li jkunu adottati f'konformità mal-proċedura ta' eżami msemmija fl-Artikolu 17(2) jew, fil-każ ta' ħsara teknika, bi kwalunkwe mezz xieraq ieħor li jiżgura livell xieraq ta' sigurtà tad-data:

               (a)

               24 sa 48 siegħa qabel il-ħin skedat għat-tluq tat-titjira; u

               (b)

               minnufih wara l-għeluq tat-titjira, jiġifieri hekk kif il-passiġġieri jkunu telgħu fuq l-inġenju tal-ajru lest għat-tluq u ma jkunx għadu possibbli li passiġġieri jitilgħu abbord jew jinżlu.

         4.   L-Istati Membri għandhom jippermettu t-trasportaturi bl-ajru jillimitaw it-trasferiment imsemmi fil-punt (b) tal-paragrafu 3 għall-aġġornamenti tat-trasferimenti imsemmija fil-punt (a) ta' dak il-paragrafu.
   5.   Meta l-aċċess għad-data tal-PNR ikun meħtieġ għar-rispons għal theddida speċifika u reali marbuta ma' reati terroristiċi jew kriminalità serja, it-trasportaturi bl-ajru għandhom, każ b'każ, jittrasferixxu d-data tal-PNR f'ħinijiet oħra barra dawk imsemmijin fil-paragrafu 3, fuq talba ta' PIU skont il-liġi nazzjonali.
   Artikolu 9
   Skambju ta' informazzjoni bejn Stati Membri
   1.   L-Istati Membri għandhom jiżguraw li, fir-rigward ta' persuni identifikati minn PIUf'konformità mal-Artikolu 6(2), id-data tal-PNR rilevanti u meħtieġa kollha jew ir-riżultat ta' pproċessar ta' dik id-data jiġi trażmess minn dik il-PIU lill-PIUs korrispondenti tal-Istati Membri l-oħra. Il-PIUtal-Istati Membri riċeventi għandhom jibagħtu, f'konformità mal-Artikolu 6(6), l-informazzjoni riċevuta lill-awtoritajiet kompetenti tagħhom.
   2.   Il-PIU ta' Stat Membru għandu jkollha d-dritt li titlob, jekk meħtieġ, li l-PIU ta' kwalunkwe Stat Membru ieħor tipprovdilha d-data tal-PNR miżmuma fid-database ta' din tal-aħħar u li tkun għadha ma ġietx depersonalizzata billi jiġu mistura l-elementi tad-data skont l-Artikolu 12(2), kif ukoll, jekk meħtieġ, ir-riżultat ta' kwalunkwe pproċessar ta' dik id-data, jekk ikun diġà twettaq skont il-punt (a) tal-Artikolu 6(2). Tali talba għandha tkun debitament motivata. Hija tista' tkun ibbażata fuq kwalunkwe element tad-data waħda jew kumbinazzjoni ta' tali elementi tad-data, kif meqjusa meħtieġa mill-PIU li qed tagħmel it-talba għal każ speċifiku għall-prevenzjoni, l-iskoperta, l-investigazzjoni u l-prosekuzzjoni ta' reati terroristiċi jew kriminalità serja. Il-PIUs għandhom jipprovdu l-informazzjoni mitluba hekk kif ikun prattikabbli. Fl-eventwalità li d-data mitluba tkun ġiet depersonalizzata billi jkunu ġew mistura l-elementi tad-data skont l-Artikolu 12(2), il-PIU għandha tipprovdi d-data sħiħa tal-PNR biss meta temmen raġonevolment li dan huwa neċessarju għall-fini msemmi fil-punt (b) tal-Artikolu 6(2) u meta tkun awtorizzata tagħmel hekk minn awtorità kompetenti msemmija fil-punt (b) tal-Artikolu 12(3).
   3.   L-awtoritajiet kompetenti ta' Stat Membru jistgħu jitolbu direttament lill-PIU ta' kwalunkwe Stat Membru ieħor biex tipprovdilhom data tal-PNR miżmuma fid-database ta' din tal-aħħar biss meta jkun neċessarju f'każijiet ta' emerġenza u taħt il-kondizzjonijiet stabbiliti fil-paragrafu 2. It-talbiet mill-awtoritajiet kompetenti għandhom ikunu motivati. Kopja tat-talba dejjem għandha tintbagħat lill-PIU tal-Istat Membru li jagħmel it-talba. Fil-każijiet l-oħra kollha l-awtoritajiet kompetenti għandhom jgħaddu t-talbiet tagħhom mill-PIU tal-Istat Membru tagħhom stess.
   4.   Eċċezzjonalment, meta jkun meħtieġ aċċess għad-data tal-PNR bħala rispons għal theddida speċifika u reali marbuta ma' reati terroristiċi jew kriminalità serja, il-PIU ta' Stat Membru għandu ikollha d-dritt li titlob lill-PIU ta' Stat Membru ieħor biex tikseb data tal-PNR f'konformità mal-Artikolu 8(5) u tipprovdiha lill-PIU li tagħmel it-talba.
   5.   L-iskambju ta' informazzjoni taħt dan l-Artikolu jista' jsir bl-użu ta' kwalunkwe mezz eżistenti għall-kooperazzjoni bejn l-awtoritajiet kompetenti tal-Istati Membri. Il-lingwaġġ użat għat-talba u l-iskambju ta' informazzjoni għandu jkun wieħed applikabbli għall-mezz użat. Meta jagħtu n-notifiki tagħhom f'konformità mal-Artikolu 4(5), l-Istati Membri għandhom jinfurmaw ukoll lill-Kummissjoni bid-dettalji tal-punti ta' kuntatt li lilhom jistgħu jintbagħtu t-talbiet f'każijiet ta' emerġenza. Il-Kummissjoni għandha tikkomunika tali dettalji lill-Istati Membri.
   Artikolu 10
   Kondizzjonijiet għall-aċċess għal data tal-PNR mill-Europol
   1.   Il-Europol għandu jkun intitolat li jitlob data tal-PNR jew ir-riżultat tal-ipproċessar ta' dik id-data mill-PIUs ta' Stati Membri fil-limiti tal-kompetenzi tiegħu u għat-twettiq tal-kompiti tiegħu.
   2.   Il-Europol jista' jippreżenta, każ b'każ, talba elettronika u debitament motivata lill-PIU ta' kwalunkwe Stat Membru permezz tal-Unità Nazzjonali tal-Europol għat-trażmissjoni ta' data tal-PNR speċifika jew ir-riżultat tal-ipproċessar ta' dik id-data. Il-Europol jista' jippreżenta tali talba meta dan ikun strettament meħtieġ biex tappoġġa u ssaħħaħ azzjoni mill-Istati Membri biex tipprevjeni, tiskopri jew tinvestiga każ speċifiku ta' reat terroristiku jew kriminalità serja sa fejn tali reat jew kriminalità taqa' fil-kompetenza tal-Europol skont id-Deċiżjoni 2009/371/ĠAI. Dik it-talba għandha tistabbilixxi raġunijiet raġonevoli li abbażi tagħhom il-Europol għandu jikkunsidra li t-trażmissjoni tad-data tal-PNR jew ir-riżultat tal-ipproċessar tad-data tal-PNR jikkontribwixxu b'mod sostanzjali għall-prevenzjoni, l-iskoperta jew l-investigazzjoni tar-reat kriminali kkonċernat.
   3.   Il-Europol għandu jinforma lill-uffiċjal għall-protezzjoni tad-data maħtur f'konformità mal-Artikolu 28 tad-Deċiżjoni 2009/371/ĠAI dwar kull skambju ta' informazzjoni skont dan l-Artikolu.
   4.   L-iskambju ta' informazzjoni taħt dan l-Artikolu għandu jseħħ permezz ta' SIENA u f'konformità mad-Deċiżjoni 2009/371/ĠAI. Il-lingwaġġ użat għat-talba u l-iskambju ta' informazzjoni għandu jkun dak applikabbli għas-SIENA.
   Artikolu 11
   Trasferiment ta' data lil pajjiżi terzi
   1.   Stat Membru jista' jittrasferixxi data tal-PNR u r-riżultat tal-ipproċessar ta' tali data li huma maħżuna mill-PIU f'konformità mal-Artikolu 12 lil pajjiż terz, każ b'każ biss u jekk:

               (a)

               jiġu ssodisfati l-kondizzjonijiet stipulati fl-Artikolu 13 tad-Deċiżjoni Qafas 2008/977/ĠAI;

               (b)

               it-trasferiment huwa meħtieġ għall-finijiet ta' din id-Direttiva msemmija fl-Artikolu 1(2);

               (c)

               it-tielet pajjiż jaqbel li jittrasferixxi d-data lil pajjiż terz ieħor fil-każ biss li huwa strettament meħtieġ għall-finijiet ta' din id-Direttiva msemmija fl-Artikolu 1(2) u biss bl-awtorizzazzjoni espressa ta' dak l-Istat Membru; u

               (d)

               l-istess il-kondizzjonijiet bħal dawk stipulati fl-Artikolu 9(2) ikunu ssodisfati.

         2.   Minkejja l-Artikolu 13(2) tad-Deċiżjoni Qafas 2008/977/ĠAI, trasferimenti ta' data tal-PNR mingħajr kunsens minn qabel tal-Istat Membru li mingħandu tkun inkisbet id-data għandhom ikunu permessi f'ċirkostanzi eċċezzjonali biss jekk:

               (a)

               tali trasferimenti jkunu essenzjali bħala rispons għal theddida speċifika u reali marbuta ma' reati terroristiċi jew kriminalità serja fi Stat Membru jew pajjiż terz, u

               (b)

               il-kunsens minn qabel ma jkunx jista' jinkiseb f'ħin debitu.

         L-awtorità responsabbli għall-għoti tal-kunsens għandha tiġi informata minnufih u t-trasferiment għandu jkun debitament reġistrat u soġġett għall-verifika ex post.
   3.   L-Istati Membri ma għandhomx jittrasferixxu data tal-PNR lill-awtoritajiet kompetenti ta' pajjiżi terzi ħlief taħt kondizzjonijiet konsistenti ma' din id-Direttiva u biss wara li jiġi żgurat li l-użu li r-riċevituri bi ħsiebhom jagħmlu mid-data tal-PNR ikun konsistenti ma' dawk il-kondizzjonijiet u s-salvagwardji.
   4.   L-uffiċjal tal-protezzjoni tad-data tal-PIU tal-Istat Membru li jkun ittrasferixxa d-data tal-PNR għandu jiġi informat kull darba li l-Istat Membru jittrasferixxi data tal-PNR skont dan l-Artikolu.
   Artikolu 12
   Perijodu ta' żamma tad-data u depersonalizzazzjoni
   1.   L-Istati Membri għandhom jiżguraw li d-data tal-PNR ipprovduta mit-trasportaturi bl-ajru lill-PIU tinżamm f'bażi tad-data fil-PIU għal perijodu ta' ħames snin wara t-trażmissjoni tagħha lill-PIU tal-Istat Membru li fit-territorju tiegħu t-titjira tkun ser tinżel jew li minnu tkun ser titlaq.
   2.   Wara l-iskadenza ta' perijodu ta' sitt xhur wara t-trasferiment tad-data tal-PNR kif imsemmi fil-paragrafu 1, id-data tal-PNR kollha għandha tiġi depersonalizzata billi jiġu mistura l-elementi tad-data li ġejjin li jistgħu jservu biex jidentifikaw direttament il-passiġġier li miegħu hija relatata d-data tal-PNR:

               (a)

               isem/ismijiet, inklużi l-ismijiet ta' passiġġieri oħra fuq il-PNR u l-għadd ta' vjaġġaturi fuq il-PNR li jivvjaġġaw flimkien;

               (b)

               indirizz u informazzjoni dwar il-kuntatt;

               (c)

               il-forom kollha ta' informazzjoni dwar il-ħlas, inkluż l-indirizz tal-ħruġ tal-kontijiet, sa fejn ikun fihom xi informazzjoni li tista' sservi biex jiġi identifikat direttament il-passiġġier li għalih jirreferi l-PNR jew kwalunkwe persuna oħra;

               (d)

               informazzjoni dwar dawk li jivvjaġġaw ta' spiss;

               (e)

               kummenti ġenerali sa fejn huma jkun fihom xi informazzjoni li tista' sservi biex jiġi identifikat direttament il-passiġġier li għalih huwa relatat l-PNR; u

               (f)

               kwalunkwe data tal-API li tkun ġiet miġbura.

         3.   Mal-iskadenza tal-perijodu ta' sitt xhur imsemmi fil-paragrafu 2, l-iżvelar tad-data sħiħa tal-PNR għandu jkun permess biss fejn:

               (a)

               jitwemmen raġonevolment li dan huwa meħtieġ għall-finijiet imsemmija fil-punt (b) tal-Artikolu 6(2) u

               (b)

               ikun approvat minn:

                           (i)

                           awtorità ġudizzjarja; jew

                           (ii)

                           awtorità nazzjonali kompetenti oħra skont il-liġi nazzjonali biex tivverifika jekk il-kondizzjonijiet għall-iżvelar humiex issodisfati, soġġett għall-kondizzjoni li l-uffiċjal tal-protezzjoni tad-data tal-PIU jiġi informat u li ssir analiżi ex post minn dak l-uffiċjal tal-protezzjoni tad-data.

         4.   L-Istati Membri għandhom jiżguraw li d-data tal-PNR titħassar b'mod permanenti mal-iskadenza tal-perijodu msemmi fil-paragrafu 1. Dan l-obbligu għandu jkun mingħajr preġudizzju għal każijiet fejn data speċifika tal-PNR ġiet trasferita lil awtorità kompetenti u intużat fil-kuntest ta' każijiet speċifiċi għall-finijiet ta' prevenzjoni, skoperta, investigazzjoni jew prosekuzzjoni ta' reati terroristiċi jew kriminalità serja, f'liema każ iż-żamma ta' tali data mill-awtorità kompetenti għandha tiġi regolata mil-liġi nazzjonali.
   5.   Ir-riżultat tal-ipproċessar imsemmi fil-punt (a) tal-Artikolu 6(2) għandu jinżamm mill-PIU biss sakemm ikun meħtieġ biex jiġu informati l-awtoritajiet kompetenti u biex jiġu informati Stati Membri oħra b'riżultat pożittiv skont l-Artikolu 9(1). Fejn ir-riżultat ta' pproċessar awtomatizzat, wara analiżi individwali minn mezzi mhux awtomatizzati kif imsemmija fl-Artikolu 6(5), ikun ġie ppruvat li huwa negattiv, jista', madankollu, jinħażen sabiex jiġu evitati riżultati pożittivi “foloz” futuri sakemm id-data sottostanti ma tkunx tħassret taħt il-paragrafu 4 ta' dan l-Artikolu.
   Artikolu 13
   Protezzjoni tad-data personali
   1.   Kull Stat Membru għandu jipprevedi li, fir-rigward tal-ipproċessar kollu tad-data personali skont din id-Direttiva, kull passiġġier għandu jkollu l-istess dritt għall-protezzjoni tad-data personali tiegħu, drittijiet ta' aċċess, ta' rettifika, ta' tħassir u ta' restrizzjoni u drittijiet għall-kumpens u riżarċiment ġudizzjarju kif stipulat fil-liġi tal-Unjoni u dik nazzjonali u fl-implimentazzjoni tal-Artikoli 17, 18, 19 u 20 tad-Deċiżjoni Qafas 2008/977/ĠAI. Dawk l-Artikoli għandhom għalhekk japplikaw.
   2.   Kull Stat Membru għandu jipprevedi li d-dispożizzjonijiet adottati taħt il-liġi nazzjonali fl-implimentazzjoni tal-Artikoli 21 u 22 tad-Deċiżjoni Qafas 2008/977/ĠAI dwar il-kunfidenzjalità tal-ipproċessar u s-sigurtà tad-data għandhom japplikaw għall-ipproċessar kollu tad-data personali skont din id-Direttiva.
   3.   Din id-Direttiva hija mingħajr preġudizzju għall-applikabbiltà tad-Direttiva 95/46/KE tal-Parlament Ewropew u tal-Kunsill (13) għall-ipproċessar ta' data personali minn trasportaturi bl-ajru, b'mod partikolari l-obbligi tagħhom li jieħdu miżuri tekniċi u organizzattivi adatti biex jipproteġu s-sigurtà u l-kunfidenzjalità ta' data personali.
   4.   L-Istati Membri għandhom jipprojbixxu l-ipproċessar ta' data tal-PNR li tiżvela r-razza jew l-oriġini etnika, l-opinjonijiet politiċi, ir-reliġjon jew twemmin filosofiku, is-sħubija ma' trade union, is-saħħa, il-ħajja sesswali jew l-orjentazzjoni sesswali ta' persuna. F'każ li data tal-PNR li tiżvela tali informazzjoni tasal għand il-PIU, din għandha titħassar minnufih.
   5.   L-Istati Membri għandhom jiżguraw li l-PIUs iżommu dokumentazzjoni relatati mas-sistemi u l-proċeduri kollha ta' pproċessar taħt ir-responsabbiltà tagħhom. Dik id-dokumentazzjoni għandu jkun fiha mill-anqas:

               (a)

               l-isem u d-dettalji ta' kuntatt tal-organizzazzjoni u l-persunal fil-PIU inkarigati bl-ipproċessar tad-data tal-PNR u l-livelli differenti ta' awtorizzazzjoni għall-aċċess;

               (b)

               it-talbiet magħmula mill-awtoritajiet kompetenti u l-PIU ta' Stati Membri oħra;

               (c)

               it-talbiet għal u t-trasferimenti kollha ta' data tal-PNR lil pajjiż terz.

         Il-PIU għandha tagħmel id-dokumentazzjoni kollha disponibbli, fuq talba, lill-awtorità nazzjonali ta' sorveljanza.
   6.   L-Istati Membri għandhom jiżguraw li l-PIU żżomm reġistrazzjonijiet tal-anqas tal-operazzjonijiet ta' pproċessar li ġejjin: il-ġbir, il-konsultazzjoni, l-iżvelar u t-tħassir. Ir-reġistrazzjonijiet ta' konsultazzjoni u ta' żvelar għandhom juru, b'mod partikolari, il-fini, id-data u l-ħin ta' tali operazzjonijiet u, sa fejn possibbli, l-identità tal-persuna li tkun ikkonsultat jew żvelat id-data tal-PNR u l-identità tar-riċevituri ta' dik id-data. Ir-reġistrazzjonijiet għandhom jintużaw biss għall-finijiet ta' verifika, tal-awtomonitoraġġ, biex jiġu żgurati l-integrità tad-data u s-sigurtà tad-data u għall-awditjar. Il-PIU għandha tagħmel ir-reġistrazzjonijiet disponibbli, fuq talba, lill-awtorità nazzjonali ta' sorveljanza.
   Dawk ir-reġistrazzjonijiet għandhom jinżammu għal perijodu ta' ħames snin.
   7.   L-Istati Membri għandhom jiżguraw li l-PIU tagħhom timplimenta l-miżuri u l-proċeduri tekniċi u organizzattivi adatti biex jiġi żgurat livell għoli ta' sigurtà adatt għar-riskji rappreżentati mill-ipproċessar u n-natura tad-data tal-PNR.
   8.   L-Istati Membri għandhom jiżguraw li fejn ksur tad-data personali probabbilment jirriżulta f'riskju għoli għall-protezzjoni tad-data personali jew jaffettwa negattivament il-privatezza tas-suġġett tad-data, il-PIU għandha tikkomunika mingħajr dewmien żejjed dak il-ksur lis-suġġett tad-data u lill-awtorità nazzjonali ta' sorveljanza.
   Artikolu 14
   Penali
   L-Istati Membri għandhom jistabbilixxu r-regoli dwar il-penali applikabbli għall-ksur ta' dispożizzjonijiet nazzjonali adottati skont din id-Direttiva u għandhom jieħdu l-miżuri kollha meħtieġa biex jiżguraw li dawn jiġu implimentati.
   B'mod partikolari, l-Istati Membri għandhom jistipulaw regoli dwar penali, inkluż penali finanzjarji, kontra t-trasportaturi bl-ajru li ma jibagħtux id-data kif previst fl-Artikolu 8 jew li ma jagħmlux dan fil-format meħtieġ.
   Il-penali previsti għandhom ikunu effettivi, proporzjonati u dissważivi.
   Artikolu 15
   Awtorità nazzjonali ta' sorveljanza
   1.   Kull Stat Membru għandu jipprevedi li l-awtorità nazzjonali ta' sorveljanza msemmija fl-Artikolu 25 tad-Deċiżjoni Qafas 2008/977/ĠAI għandha tkun responsabbli għan-notifika u l-monitoraġġ tal-applikazzjoni fit-territorju tiegħu tad-dispożizzjonijiet adottati mill-Istati Membri skont din id-Direttiva. L-Artikolu 25 tad-Deċiżjoni Qafas 2008/977/ĠAI għandu japplika.
   2.   Dawk l-awtoritajiet tas-sorveljanza nazzjonali għandhom iwettqu l-attivitajiet taħt il-paragrafu 1 bil-ħsieb li jipproteġu d-drittijiet fundamentali fir-rigward tal-ipproċessar tad-data personali.
   3.   Kull awtorità nazzjonali ta' sorveljanza għandha:

               (a)

               tittratta lmenti mressqa minn kwalunkwe suġġett tad-data, tinvestiga l-kwistjoni u tinforma lis-suġġetti tad-data dwar il-progress u l-eżitu tal-ilmenti tagħhom f'perijodu ta' żmien raġonevoli;

               (b)

               tivverifika l-legalità tal-ipproċessar tad-data, twettaq investigazzjonijiet, spezzjoni u awditjar f'konformità mal-liġi nazzjonali, jew fuq l-inizzjattiva tagħha inkella fuq il-bażi ta' lment imsemmi fil-punt (a).

         4.   Kull awtorità nazzjonali ta' sorveljanza għandha, fuq talba, tagħti parir lil kwalunkwe suġġett tad-data dwar l-eżerċizzju tad-drittijiet stipulati fid-dispożizzjonijiet adottati skont din id-Direttiva.

      KAPITOLU III

         Miżuri ta' implimentazzjoni

   Artikolu 16
   Protokolli komuni u formati aċċettati tad-data

   1.   It-trasferimenti kollha ta' data tal-PNR mit-trasportaturi bl-ajru lill-PIUs għall-finijiet ta' din id-Direttiva għandhom isiru b'mezzi elettroniċi li jipprovdu garanziji suffiċjenti fir-rigward tal-miżuri tekniċi ta' sigurtà u l-miżuri organizzattivi li jirregolaw l-ipproċessar li għandu jitwettaq. Fil-każ ta' ħsara teknika, id-data tal-PNR tista' tiġi trasferita permezz ta' kwalunkwe mezz adatt ieħor sakemm jinżamm l-istess livell ta' sigurtà u jkun hemm f'konformità sħiħa mal-liġi tal-Unjoni dwar il-protezzjoni tad-data.
   2.   Sena wara d-data meta l-Kummissjoni tadotta protokolli komuni u formati aċċettati tad-data f'konformità mal-paragrafu 3, it-trasferimenti kollha ta' data tal-PNR mit-trasportaturi bl-ajru lill-PIUs għall-finijiet ta' din id-Direttiva għandhom isiru b'mod elettroniku bl-użu ta' metodi sikuri li jkunu konformi ma' dawk il-protokolli komuni. Tali protokolli għandhom ikunu komuni għat-trasferimenti kollha biex tiġi żgurata s-sigurtà tad-data tal-PNR matul it-trasferiment. Id-data tal-PNR għandha tiġi trasferita f'format aċċettat tad-data biex tiġi żgurata l-leġġibbiltà tagħhom mill-partijiet kollha involuti. It-trasportaturi bl-ajru kollha għandhom jiġu obbligati li jagħżlu u jidentifikaw lill-PIU l-protokoll komuni u l-format tad-data li biħsiebhom jużaw għat-trasferimenti tagħhom.
   3.   Il-lista tal-protokolli komuni u l-formati aċċettati tad-data għandhom jitfasslu u, jekk ikun meħtieġ, aġġustati mill-Kummissjoni permezz ta' atti ta' implimentazzjoni. Dawk l-atti ta' implimentazzjoni għandhom jiġu adottati f'konformità mal-proċedura ta' eżami msemmija fl-Artikolu 17(2).
   4.   Sakemm il-protokolli komuni u l-formati aċċettati tad-data msemmija fil-paragrafi 2 u 3 mhumiex disponibbli, għandu japplika l-paragrafu 1.
   5.   Fi żmien sena mid-data tal-adozzjoni tal-protokolli komuni u l-formati aċċettati tad-data msemmija fil-paragrafu 2, kull Stat Membru għandu jiżgura li l-miżuri tekniċi meħtieġa jiġu adottati biex ikunu jistgħu jintużaw dawk il-protokolli komuni u l-formati tad-data.
   Artikolu 17
   Proċedura tal-Kumitat
   1.   Il-Kummissjoni għandha tkun assistita minn kumitat. Dak il-Kumitat għandu jkun kumitat fis-sens tar-Regolament (UE) Nru 182/2011.
   2.   Fejn issir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.
   Meta l-kumitat ma jagħti l-ebda opinjoni, il-Kummissjoni ma għandhiex tadotta l-abbozz ta' att ta' implimentazzjoni u għandu japplika t-tielet subparagrafu tal-Artikolu 5(4) tar-Regolament (UE) Nru 182/2011.

      KAPITOLU IV

         Dispożizzjonijiet finali

   Artikolu 18
   Traspożizzjoni
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikun hemm konformità ma' din id-Direttiva sal-25 ta' Mejju 2018. Huma għandhom minnufih jinfurmaw lill-Kummissjoni dwar dan.
   Meta l-Istati Membri jadottaw dawk il-miżuri, għandu jkun fihom referenza għal din id-Direttiva jew għandhom jiġu akkompanjati b'tali referenza fl-okkażjoni tal-pubblikazzjoni uffiċjali tagħhom. Il-metodi ta' kif issir tali referenza għandhom jiġu stabbiliti mill-Istati Membri.
   2.   L-Istati Membri għandhom jikkomunikaw lill-Kummissjoni t-test tal-miżuri prinċipali tal-liġi nazzjonali li huma jadottaw fil-qasam kopert minn din id-Direttiva.
   Artikolu 19
   Analiżi
   1.   Fuq il-bażi tal-informazzjoni provduta mill-Istati Membri, inkluża l-informazzjoni statistika msemmija fl-Artikolu 20(2), il-Kummissjoni għandha sal-25 ta' Mejju 2020, twettaq analiżi tal-elementi kollha ta' din id-Direttiva u tissottometti u tippreżenta rapport lill-Parlament Ewropew u lill-Kunsill.
   2.   Fit-twettiq tal-analiżi tagħha, il-Kummissjoni għandha tagħti attenzjoni speċjali lil:

               (a)

               konformità mal-istandards applikabbli ta' protezzjoni tad-data personali,

               (b)

               in-neċessità u l-proporzjonalità tal-ġbir u tal-ipproċessar tad-data tal-PNR għal kull wieħed mill-finijiet stabbiliti f'din id-Direttiva,

               (c)

               it-tul tal-perijodu taż-żamma tad-data,

               (d)

               l-effettività tal-iskambu ta' informazzjoni bejn l-Istati Membri, u

               (e)

               lill-kwalità tal-valutazzjonijiet inkluż fir-rigward tal-informazzjoni statistika miġbura skont l-Artikolu 20.

         3.   Ir-rapport imsemmi fil paragrafu 1 għandu jinkludi wkoll analiżi tan-neċessità, il-proporzjonalità, u l-effettività tal-inklużjoni fl-ambitu ta' din id-Direttiva l-ġbir obbligatorju u t-trasferiment ta' data tal-PNR relatati mat-titjiriet kollha ġewwa l-UE jew selezzjoni minnhom. Il-Kummissjoni għandha tieħu b'kont meħud tal-esperjenza miksuba mill-Istati Membri, speċjalment dawk l-Istati Membri li japplikaw din id-Direttiva għat-titjiriet ġewwa l-UE skont l-Artikolu 2. Ir-rapport għandu jikkunsidra ukoll in-neċessità ta' inklużjoni ta' operaturi ekonomiċi li mhumiex trasportaturi bl-ajru fl-ambitu ta' din id-Direttiva.
   4.   Jekk adatt, fid-dawl tal-analiżi mwettqa skont dan l-Artikolu, il-Kummissjoni għandha tagħmel proposta leġiżlattiva lill-Parlament Ewropew u lill-Kunsill bil-ħsieb li tiġi emendata din id-Direttiva.
   Artikolu 20

      Data statistika
   1.   Fuq bażi annwali, l-Istati Membri għandhom jipprovdu lill-Kummissjoni sett ta' informazzjoni statistika dwar id-data tal-PNR provduta lill-PIUs. Din l-istatistika ma għandhiex tinkludi data personali.
   2.   L-istatistika għandha bħala minimu tkopri:

               (a)

               in-numru totali ta' passiġġieri li nġabret u ġiet skambjata d-data tal-PNR tagħhom;

               (b)

               in-numru ta' passiġġieri identifikati għal aktar skrutinju.

         Artikolu 21
   Relazzjoni ma' strumenti oħra
   1.   L-Istati Membri jistgħu jkomplu japplikaw ftehim jew arranġamenti bilaterali jew multilaterali bejniethom dwar l-iskambju tal-informazzjoni bejn awtoritajiet kompetenti li jkunu fis-seħħ fil-24 ta' Mejju 2016, sa fejndawn il-ftehimiet jew arranġamenti jkunu kompatibbli ma' din id-Direttiva.
   2.   Din id-Direttiva hija mingħajr preġudizzju għall-applikabbiltà tad-Direttiva 95/46/KE għall-ipproċessar ta' data personali minn operaturi tal-ajru.
   3.   Din id-Direttiva hija mingħajr preġudizzju għal kwalunkwe obbligu jew impenn tal-Istati Membri jew tal-Unjoni permezz ta' ftehimiet bilaterali jew multilaterali ma' pajjiżi terzi.
   Artikolu 22
   Dħul fis-seħħ
   Din id-Direttiva għandha tidħol fis-seħħ fl-għoxrin jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Din id-Direttiva hija indirizzata lill-Istati Membri f'konformità mat-Trattati.

      Magħmul fi Brussell, is-27 ta' April 2016.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         J.A. HENNIS-PLASSCHAERT

      (1)  ĠU C 218, 23.7.2011, p. 107.

      (2)  Il-Pożizzjoni tal-Parlament Ewropew tal-14 ta' April 2016 (għadha mhijiex ippubblikata fil-Ġurnal Uffiċjali), u d-Deċiżjoni tal-Kunsill tal-21 ta' April 2016.

      (3)  ĠU C 115, 4.5.2010, p. 1.

      (4)  Id-Direttiva tal-Kunsill 2004/82/KE tad-29 ta' April 2004 dwar l-obbligu ta' trasportaturi li jikkomunikaw data dwar il-passiġġieri (ĠU L 261, 6.8.2004, p. 24).

      (5)  Id-Deċiżjoni Kwadru tal-Kunsill 2002/475/ĠAI tat-13 ta' Ġunju 2002 dwar il-ġlieda kontra t-terroriżmu (ĠU L 164, 22.6.2002, p. 3).

      (6)  Ir-Regolament (UE) Nru 182/2011 tal-Parlament Ewropew u tal-Kunsill tas-16 ta' Frar 2011 li jistabbilixxi r-regoli u l-prinċipji ġenerali dwar il-modalitajiet ta' kontroll mill-Istati Membri tal- eżerċizzju mill-Kummissjoni tas-setgħat ta' implimentazzjoni (ĠU L 55, 28.2.2011, p. 13).

      (7)  Id-Deċiżjoni tal-Kunsill 2009/371/ĠAI tas-6 ta' April 2009 li tistabbilixxi l-Uffiċċju Ewropew tal-Pulizija (Europol) (ĠU L 121, 15.5.2009, p. 37).

      (8)  Id-Deċiżjoni Kwadru tal-Kunsill 2006/960/ĠAI tat-18 ta' Diċembru 2006 dwar is-simplifikazzjoni tal-iskambju ta' informazzjoni u intelligence bejn l-awtoritajiet tal-infurzar tal-liġi tal-Istati Membri tal-Unjoni Ewropea (ĠU L 386, 29.12.2006, p. 89).

      (9)  Id-Deċiżjoni Qafas tal-Kunsill 2008/977/ĠAI tas-27 ta' Novembru 2008 dwar il-protezzjoni ta' data personali pproċessata fil-qafas tal-kooperazzjoni tal-pulizija u dik ġudizzjarja f'materji kriminali (ĠU L 350, 30.12.2008, p. 60).

      (10)  Ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' individwu fir-rigward tal-ipproċessar ta' data personali mill-istituzzjonijiet u l-korpi tal-Komunità u dwar il-moviment liberu ta' dak id-data (ĠU L 8, 12.1.2001, p. 1).

      (11)  Id-Direttiva 2004/38/KE tal-Parlament Ewropew u tal-Kunsill tad-29 ta' April 2004 dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE (ĠU L 158, 30.4.2004, p. 77)

      (12)  Ir-Regolament (KE) Nru 562/2006 tal-Parlament Ewropew u tal-Kunsill tal-15 ta' Marzu 2006 li jistabbilixxi Kodiċi Komunitarju dwar ir-regoli li jirregolaw il-moviment ta' persuni minn naħa għal oħra tal-fruntiera (Kodiċi tal-Fruntieri ta' Schengen) (ĠU L 105, 13.4.2006, p. 1).

      (13)  Id-Direttiva tal-Parlament Ewropew u tal-Kunsill 95/46/KE tal-24 ta' Ottubru 1995 dwar il-protezzjoni ta' individwi fir-rigward tal-ipproċessar ta' data personali u dwar il-moviment liberu ta' dik id-data (ĠU L 281, 23.11.1995, p. 31).

      ANNESS I

         Data tar-reġistru tal-ismijiet tal-passiġġieri sa fejn miġbura mit-trasportaturi bl-ajru

                  1.

                  Lokalizzatur tar-reġistru tal-PNR

                  2.

                  Data tal-prenotazzjoni/ħruġ tal-biljett

                  3.

                  Data(i) tal-ivvjaġġar ippjanat

                  4.

                  Isem(ismijiet)

                  5.

                  Indirizz u informazzjoni tal-kuntatt (numru tat-telefon, indirizz tal-posta elettronika)

                  6.

                  Il-forom kollha tal-informazzjoni dwar il-ħlas, inkluż l-indirizz fejn jintbagħat il-kont

                  7.

                  Itinerarju sħiħ tal-ivvjaġġar għall-PNR speċifika

                  8.

                  Informazzjoni dwar dawk li jivvjaġġaw ta' spiss

                  9.

                  Aġenzija tal-ivvjaġġar/aġent tal-ivvjaġġar

                  10.

                  Status tal-ivvjaġġar tal-passiġġier, inklużi konfermi, status taċ-check-in, informazzjoni dwar in-nuqqas jew il-preżenza

                  11.

                  Informazzjoni tal-PNR mifruda/maqsuma

                  12.

                  Kummenti ġenerali (inkluża l-informazzjoni kollha disponibbli fuq minuri mhux akkumpanjati taħt it-18-il sena, bħall-isem u s-sess tal-minuri, l-età, l-ilsien (ilsna) mitkellem (mitkellma), l-isem u d-dettalji tal-kuntatt tal-kustodja mat-tluq u r-relazzjoni mal-minuri, l-isem u d-dettalji tal-kuntatt tal-kustodja mal-wasla u r-relazzjoni mal-minuri, l-aġent tat-tluq u tal-wasla)

                  13.

                  Informazzjoni fil-qasam tal-biljetti, inkluż in-numru tal-biljett, id-data tal-ħruġ tal-biljett u biljetti lejn direzzjoni waħda, spazji tal-automated ticket fare quote

                  14.

                  Numru tal-post u informazzjoni oħra dwar il-post

                  15.

                  Informazzjoni dwar il-kondiviżjoni tal-kodiċi

                  16.

                  L-informazzjoni kollha dwar il-bagalji

                  17.

                  Numru u ismijiet oħra tal-vjaġġaturi fuq il-PNR

                  18.

                  Kwalunkwe data rigward informazzjoni antiċipata dwar il-passiġġieri (API) (inkluż it-tip, numru, pajjiż tal-ħruġ u data tal-iskadenza ta' kwalunkwe dokument ta' identità, ċittadinanza, isem tal-familja, isem mogħti, sess, data tat-twelid, linja tal-ajru, numru tat-titjira, data tat-tluq, data tal-wasla, port tat-tluq, port tal-wasla, ħin tat-tluq u l-ħin tal-wasla)

                  19.

                  Il-bidliet storiċi kollha tal-PNR elenkati taħt in-numri 1 sa 18.

      ANNESS II
      Lista ta' reati msemmijin fil-punt (9) tal-Artikolu 3

                  1.

                  parteċipazzjoni f'organizzazzjoni kriminali,

                  2.

                  traffikar tal-bnedmin,

                  3.

                  sfruttament sesswali ta' tfal u pedopornografija,

                  4.

                  traffikar illeċitu fid-drogi narkotiċi u s-sustanzi psikotropiċi,

                  5.

                  traffikar illeċitu ta' armi, munizzjon u splussivi,

                  6.

                  korruzzjoni,

                  7.

                  frodi, inkluża dik kontra l-interessi finanzjarji tal-Unjoni,

                  8.

                  ħasil ta' rikavati minn kriminalità u falsifikazzjoni ta' munita, inkluż l-euro,

                  9.

                  kriminalità relatata mal-informatika/ċiberkriminalità,

                  10.

                  kriminalità ambjentali, inkluż it-traffikar illeċitu ta' speċi ta' annimali fil-periklu li jinqerdu u ta' speċi ta' pjanti u varjetajiet fil-periklu li jinqerdu,

                  11.

                  faċilitazzjoni tad-dħul u tar-residenza mhux awtorizzati,

                  12.

                  qtil, offiżi fiżiċi gravi fuq il-persuna,

                  13.

                  kummerċ illeċitu ta' organi u tessuti tal-bniedem,

                  14.

                  ħtif ta' persuni, żamma illegali ta' persuni u teħid ta' ostaġġi,

                  15.

                  serq organizzat jew bl-użu ta' armi,

                  16.

                  traffikar illeċitu f'beni kulturali, inklużi antikitajiet u opri tal-arti,

                  17.

                  falsifikazzjoni u piraterija ta' prodotti,

                  18.

                  falsifikazzjoni ta' dokumenti amministrattivi u traffikar ta' dawn,

                  19.

                  traffikar illeċitu ta' sustanzi ormonali u promoturi oħra tat-tkabbir,

                  20.

                  traffikar illeċitu ta' materjali nukleari jew radjoattivi,

                  21.

                  stupru,

                  22.

                  kriminalità fil-ġurisdizzjoni tal-Qorti Kriminali Internazzjonali,

                  23.

                  ħtif illegali ta' inġenji tal-ajru/bastimenti,

                  24.

                  sabutaġġ,

                  25.

                  traffikar ta' vetturi misruqa,

                  26.

                  spjunaġġ industrijali.


title: Id-Direttiva tal-Kummissjoni 95/11/KE ta’ l-4 ta’ Mejju 1995 li temenda lid-Direttiva tal-Kunsill 87/153/KEE li tiffissa gwidi għall-istima ta’ adittivi fin-nutriment ta’ l-annimali Test b’relevanza għall-FEE

text:
Avviż Legali Importanti

|

31995L0011

Official Journal L 106 , 11/05/1995 P. 0023 - 0024

		Id-Direttiva tal-Kummissjoni 95/11/KEta’ l-4 ta’ Mejju 1995li temenda lid-Direttiva tal-Kunsill 87/153/KEE li tiffissa gwidi għall-istima ta’ adittivi fin-nutriment ta’ l-annimali(Test b’relevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità EwropeaWara li kkunsidrat id-Direttiva tal-Kunsill 70/524/KEE tat-23 ta’ Novembru 1970 li tikkonċerna l-adittivi fl-affarijiet ta’ l-ikel [1], kif emendat l-aħħar bl-Att ta’ Aċċessjoni ta’ l-Awstrija, il-Finlandja u l-Isvezja, b’mod partikolari l-Artikolu 9(2),Billi d-Direttiva tal-Kunsill 70/524/KEE tipprovdi għal gwidi għall-istima ta’ adittivi fin-nutriment ta’ l-annimali adottata sussegwentement bid-Direttiva tal-Kunsill 87/153/KEE tas-16 ta’ Frar 1987 li tiffissa gwidi għall-istima ta’ adittivi fin-nutriment ta’ l-annimali [2], kif emendat l-aħħar bid-Direttiva tal-Kummissjoni 94/40/KE [3], u kull emenda għaliha fid-dawl ta’ l-avvanzi fl-għarfien xjentifiku u tekniku;Billi sabiex ikun hemm garanzija fuq il-konservazzjoni mingħajr tibdil tat-tendenzi mikrobiċi u konsegwentement kontinwità waqt l-użu industrijali, huwa meħtieġ li l-materjal ta’ referenza jiġi depożitat f’kollezzjoni ta’ kultura stabbilitt bħala Awtorità Depożitarja Internazzjonali f’konformità mat-Trattat ta’ Budapest; billi din id-disposizzjoni tippermetti, aktar minn hekk, ir-referenzi preċiżi tat-tendenzi mikrobiċi użati;Billi l-miżuri li hemm provdut għalihom f’din id-Direttiva huma f’konformità ma’ l-Opinjoni tal-Kumitat Permanenti dwar l-Affarijiet ta’ l-Ikel,ADOTTAT DIN ID-DIRETTIVA:Artikolu 1L-Anness lid-Direttiva 87/153/KEE huwa emendat kif stipulat fl-Anness ta’ din id-Direttiva.Artikolu 2L-Istati Membri għandhom idaħħlu fis-seħħ il-liġijiet, regolamenti jew disposizzjonijiet amministrattivi meħtieġa sabiex ikunu konformi ma’ din id-Direttiva sa mhux aktar tard mil-31 ta’ Diċembru 1995. Għandhom jgħarrfu lill-Kummissjoni minnufih dwar dan.Meta l-Istati Membri jadottaw dawn il-miżuri, għandu jkun hemm fihom referenza għal din id-Direttiva jew toħroġ referenza għalihom fil-ħin tal-pubblikazzjoni uffiċjali tagħhom. Il-proċedura tar-referenza għandha tiġi adottata mill-Istati Membri.Artikolu 3Din id-Direttiva għandha tidħol fis-seħħ għoxrin jum wara li tiġi ppubblikata fil-Ġurnal Uffiċjali tal-Komunitajiet Ewropej.Artikolu 4Din id-Direttiva hija indirizzata lill-Istati Membri.Magħmul fi Brussel, 4 ta’ Mejju, 1995.Għall-KummissjoniFranz FischlerMembru tal-Kummissjoni[1] ĠU L 270, ta’ l-14.12,1970, pġ. 1.[2] ĠU L 64, tas-7.3,1987, pġ. 19.[3] ĠU L 206, tal-11.8,1994, pġ. 15.--------------------------------------------------ANNESS1. "2.2 Formula, piż empiriku u strutturali, u piż molekulari. Komposizzjoni kwalitattivà u kwantitattivà tal-komponenti ewlenin, jekk is-sustanza attiva hija prodott tal-fermentazzjoni.Għall-mikro-organiżmi: isem u post tal-kollezzjoni ta' kultura stabbilit bħala Awtorità Depożitarja Internazzjonali [1], jekk huwa possibbli fl-Unjoni Ewropea, fejn hija depożitata t-tendenza u numru ta' aċċessjoni, modifikazzjoni ġenetika u l-proprjetajiet relevanti kollha għall-identifikazzjoni tagħha. Barraminhekk, l-oriġini, karatteristiċi morfoloġiċi u fiżjoloġiċi xierqa, stadji ta' l-iżvilupp, fatturi relevanti li jistgħu jkunu involuti fl-attività bijoloġika tagħha (bħala adittiv) u data ġenetika oħra għall-identifikazzjoni. Numru ta' units li jiffurmaw il-kolonji (UJK) għal kull gramma.Għal preparamenti ta' l-enżimi: Oriġini bioloġika (fil-każ ta' oriġini mikrobijoloġika: isem u post tal-kollezzjoni ta' kultura stabbilit bħala Awtorità Depożitarja Internazzjonali, jekk huwa possibbli fl-Unjoni Ewropea, fejn hija depożitata t-tendenza u numru ta' aċċessjoni, modifikazzjoni ġenetika u l-proprjetajiet relevanti kollha għall-identifikazzjoni tagħha li tinkludi data ġenetika), l-attivitajiet lejn is-substrates mudelli puri kimikament relevanti u kull karattestika fiżiko-kimiċi oħra.Kopja tar-riċevuta tad-depożitu tal-mikro-organiżmu ma' Awtorità Depożitarja Internazzjonali, bl-isem u d-deskrizzjoni tassonomika tal-mikro-organiżmu preċiż kif stipulat fil-Kodiċi internazzjonali tan-Nomenklatura għandhom, fil-każijiet kolha, ikunu provduti.' 2. Fis-Sezzjoni V, it-test tal-punt 2.2 jinbidel bit-test li ġej:"2. "2.2 Formula, piż empiriku u strutturali, u piż molekulari. Komposizzjoni kwalitattivà u kwantitattivà tal-komponenti ewlenin, jekk is-sustanza attiva hija prodott tal-fermentazzjoni.Għall-mikro-organiżmi: isem u post tal-kollezzjoni ta' kultura stabbilit bħala Awtorità Depożitarja Internazzjonali, jekk huwa possibbli fl-Unjoni Ewropea, fejn hija depożitata t-tendenza u numru ta' aċċessjoni, modifikazzjoni ġenetika u l-proprjetajiet relevanti kollha għall-identifikazzjoni tagħha.Għal preparamenti ta' l-enżimi: Oriġini bioloġika (fil-każ ta' oriġini mikrobijoloġika: isem u post tal-kollezzjoni ta' kultura stabbilit bħala Awtorità Depożitarja Internazzjonali, jekk huwa possibbli fl-Unjoni Ewropea, fejn hija depożitata t-tendenza u numru ta' aċċessjoni, modifikazzjoni ġenetika u l-proprjetajiet relevanti kollha għall-identifikazzjoni tagħha li tinkludi data ġenetika), l-attivitajiet lejn is-substrates mudelli puri kimikament relevanti u kull karattestika fiżiko-kimiċi oħra."[1] Awtorità Depożitarja Internazzjonali skond Artikolu 7 tat-Trattat ta' Budapest dwar ir-Rikonoxximent Internazzjonali ta' Micro Arganiżmi rigward il-proċedura ta' pazjenti.--------------------------------------------------


title: Id-Direttiva tal-Kummissjoni 97/72/KE tal-15 Diċembru 1997 li temenda d-Direttiva tal-Kunsill 70/524/KEE dwar l-addittivi fl-għalfTest b’rilevanza għaż-ŻEE

text:
Avviż Legali Importanti

|

31997L0072

Official Journal L 351 , 23/12/1997 P. 0055 - 0059

		Id-Direttiva tal-Kummissjoni 97/72/KEtal-15 Diċembru 1997li temenda d-Direttiva tal-Kunsill 70/524/KEE dwar l-addittivi fl-għalf(Test b’rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 70/524/KEE tat-23 Novembru 1970 dwar l-addittivi fl-għalf [1], kif l-aħħar emendata bid-Direttiva 97/6/KE [2], u b’mod partikolari l-Artikolu 7 tiegħu,Billi d-Direttiva 70/524/KEE tistipula illi l-kontenut ta’ l-Annessi tagħha jridu jinżammu aġġornati ma’ l-avvanzi fit-tagħrif xjentifiku u tekniku; billi l-Annessi ġew ikkonsolidati bid-Direttiva tal-Kummissjoni 91/248/KEE [3];Billi għal addittiv li jappartjeni għall-grupp ta’ "l-Anti-biotiċi", id-dettalji fil-kolonna "Id-Deskrizzjoni tal-formula kimika" għandhom jiġu ssupplimentati;Billi l-użu ġdid ta’ addittiv li jappartjeni għall-grupp "Il-Koċċidjostati u sustanzi mediċinali oħra" u l-użu ġdid ta’ wieħed li jappartjeni għall-grupp ta’ "L-Għaqqada, l-aġenti kontra t-tagħqid u l-koagulanti" ġew ittestjati b’mod estensiv f’ċerti Stati Membri; billi fid-dawl ta’ l-esperjenza miksuba u tar-riċerka mwettqa dawn l-użi l-ġodda jistgħu jiġu awtorizzati fil-Komunità kollha;Billi d-disposizzjonijiet ta’ l-Annessi dwar addittiv tal-grupp "l-Emulsifikanti, l-istabbilizzaturi, l-aġenti li jħaxxnu u l-aġenti li jagħtu l-ġel" jeħtieġu aġġustament mad-disposizzjonijiet Komunitarji li ġew adottati dwar din il-materja rigward l-għalf;Billi għal żewġ addittivi tal-grupp ta’ "l-Emulsifikanti, l-istabbilizzaturi, l-aġenti li jħaxxnu u l-aġenti li jagħtu l-ġel" u għal wieħed mill-grupp ta’ "il-Priservattivi" id-dħul fil-kolonna "Disposizzjonijiet oħra" għandu jiġi mibdul;Billi użu ġdid ta’ addittiv tal-grupp ta’ "l-Antibijotiċi" u ta’ wieħed tal-grupp ta’ "il-Koċċidjostati u s-sustanzi mediċinali l-oħra" ġew ittestjati b’suċċess f’ċerti Stati Membri; billi l-awtorizzazzjoni nazzjonali proviżorja ta’ dawn l-użi l-ġodda għandha tiġi permessa sakemm possibbilment tingħata awtorizzazzjoni ġenerali Komunitarja;Billi l-kontenut minimu awtorizzat ta’ addittiv tal-grupp ta’ "il-Mikro-organiżmi" għandu jiġi mibdul;Billi r-riċerka dwar l-addittivi varji fl-Anness II, li l-użu tagħhom jista’ għalhekk jiġi awtorizzat b’mod nazzjonali, għadha ma tlestietx; billi għal kull wieħed minn dawn l-għażla għandha għalhekk tiġi estiża b’perjodu stipulat taż-żmien;Billi d-Direttiva 97/6/KE pprojbiet l-użu ta’ l-antibijotiku glikopeptid avoparċin b’effett mill-1 April 1997 għar-raġuni li ma setgħax jiġi eskluż illi l-użu tiegħu fl-għalf ta’ l-annimali kien liabbli li jdaħħal reżistenza għall-glikopeptidi użati fil-mediċina tal-bniedem;Billi glikopeptid ieħor, l-ardaċin, ingħata awtorizzazzjoni proviżorja bid-Direttiva tal-Kummissjoni 94/77/KE ta’ l-20 Diċembru 1994 li temenda d-Direttiva tal-Kunsill 70/524/KEE dwar l-addittivi fl-għalf [4]; billi għalkemm dan l-addittiv ma ġiex imqiegħed fis-suq fil-preżent, bħala miżura ta’ prekawzjoni u f’linja mar-rakkomandazzjonijiet tal-Kumitat Xjentifiku, fin-nuqqas ta’ riżultati mir-riċerka li għad trid issir fuq l-avoparċin, l-awtorizzazzjoni tiegħu ma għandhiex tittawwal;Billi l-miżuri pprovduti f’din id-Direttiva huma skond l-opinjoni tal-Kumitat Permanenti ta’ l-Għalf,ADOTTAT DIN ID-DIRETTIVA:Artikolu 1L-Annessi mad-Direttiva 70/524/KEE huma hawnhekk emendati kif iddikjarat fl-Anness ma’ din id-Direttiva.Artikolu 21. L-Istati Membri għandhom idaħħlu fis-seħħ, filwaqt li jgħarrfu immedjatament lill-Kummissjoni b’dan, il-liġijiet, ir-regolamenti u d-disposizzjonijiet amministrattivi meħtieġa għalbiex jikkonformaw ma’ l-Anness ma’ din id-Direttiva sal-31 Marzu 1998.Dawn id-disposizzjonijiet għandu jkun fihom referenza għal din id-Direttiva jew ikunu akkumpanjati b’din ir-referenza meta ssir il-pubblikazzjoni uffiċjali tagħhom. Id-dettalji tar-referenza għandhom jiġu stabbiliti mill-Istat Membru.2. L-Istati Membri għandhom jibagħtu lill-Kummissjoni t-test tad-disposizzjonijiet primarji tal-liġijiet nazzjonali adottati rigward il-materji rregolati b’din id-Direttiva.Artikolu 3Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 4Din id-Direttiva hija indirizzata lill-Istati Membri.Magħmula fi Brussel, fil-15 Diċembru 1997.Għall-KummissjoniFranz FischlerMembru tal-Kummissjoni[1] ĠU L 270, ta’ l-14.12.1970, p. 1.[2] ĠU L 35, tal-5.2.1997, p. 11.[3] ĠU L 124, tat-18.5.1991, p. 1.[4] ĠU L 350, tal-31.12.1994, p. 113.--------------------------------------------------ANNESS1. Fl-Anness I:1.1. Fil-parti A "L-Antibijotiċi", fl-intestatura E 717 "L-Avilamiċin", id-dħul fil-kolonna "Il-Formola kimika, deskrizzjoni" tiġi mibdula b’dan li ġej:"C57.62H82.90Cl1.2O31.F (taħlita ta’ oligosakkaridi tal-grupp ortosomiċin prodotti mill-istreptomiċi viridokromoġeni, NRRL 2860)Il-kompożizzjoni tal-fattur:L-Avilamiċin A: mhux inqas minn 60 %L-Avilamiċin B: mhux aktar minn 18 %L-Avilamiċini A + B: mhux inqas minn 70 %L-Avilamiċini l-oħra waħedhom: mhux aktar minn 6 %"1.2. Fil-parti D "Il-Koċċidjostati u s-sustanzi mediċinali l-oħra", l-intestatura E 764 "L-Alofuġinon" tiġi ssupplimentata kif ġej:"In-Numru tal-KE | L-Addittiv | Il-Formola kimika (Deskrizzjoni) | L-Ispeċi jew il-kategorija ta' l-annimal | L-Età massima | Il-Kontenut minimu | Il-Kontenut massimu | Disposizzjonijiet oħra |Mg/kg ta' għalf komplut | Mg/kg ta' għalf komplut |It-Tiġieġ imrobbija għall-bajd | 16 il-ġimgħa | 222 | 333 | —" |1.3. Fil-parti E "L-Emulsifikanti, l-istabbilizzaturi, l-aġenti li jħaxxnu u l-aġenti li jagħtu l-ġel":1.3.1. L-lntestatura E 408 "Il-Furċelleran" tiġi mħassra.1.3.2. Għall-intestaturi E 418 "Il-Gomma Gellan" u E 499 "Il-Gomma Cassia" id-dħul fil-kolonna "Disposizzjonijiet oħra" tiġi mibdula bi "L-Għalf b’kontenut ta’ ndewwa li taqbeż il-20 %".1.4. Fil-Parti G "Il-Priservattivi", għall-intestatura E 250 "In-Nitrat tas-Sodju" id-dħul fil-kolonna "Disposizzjonijiet oħra" tiġi mibdula bi’ "L-Għalf b’kontenut ta’ ndewwa li taqbeż il-20 %".1.5. Fil-Parti L "L-Għaqqada, l-aġenti kontra t-tagħqid u l-koagulanti" l-intestatura E 598 "L-Aluminati sintetiċi tal-kalċju" tiġi ssupplimentata kif ġej:"In-Nurmu tal-KE | L-Addittiv | Il-Formola kimika (Deskrizzjoni) | L-Ispeċi jew il-kategorija ta' l-annimal | L-Età massima | Il-Kontenut minimu | Il-Kontenut massimu | Disposizzjonijiet oħra |Mg/kg ta' għalf komplut | Mg/kg ta' għalf komplut |Il-Baqar tal-ħalib, il-bhejjem ta' l-ifrat għas-simna, l-għoġġiela, il-ħrief, il-gidjien | — | — | 8000 | L-għalf kollu" |2. Fl-Anness II:2.1. Fil-Parti A "L-Antibijotiċi":2.1.1. Fl-intestatura 30 "Il-Virginajmiċin", għall-ħnieżer nisa, id-data "tat- 30.11.1997", fil-kolonna "Il-perjodu ta’ l-awtorizzazzjoni" tiġi mibdula bi "it- 3.6.1998".2.1.2. Fl-intestatura 31 "Iż-Żingu Baċitraċin", għat-tiġieġ għas-simna u għall-ħnieżer, id-data "tat- 30.11.1997" fil-kolonna "Il-perjodu ta’ l-awtorizzazzjoni" tiġi mibdula bi "tat- 30.11.1998".2.1.3. Tiġi miżjuda l-intestatura li ġejja:"In-Numru | L-Addittiv | Il-Formola kimika (Deskrizzjoni) | L-Ispeċi jew il-kategorija ta' l-annimal | L-Età massima | Il-Kontenut minimu | Il-Kontenut massimu | Disposizzjonijiet oħra | Il-Perjodu ta' l-awtorizzazzjoni |Mg/kg ta' għalf komplut | Mg/kg ta' għalf komplut |33 | L-Avilamiċin | C57.62H82.90Cl1.2O31.32 (taħlita ta' l-oligasakkaridi tal-grupp ta' l-ortosomiċin prodotti bl-istreptomiċi viridokromogeni, NRRL 2860) Il-Fattur tal-kompożizzjoni:L-Avilamiċin A: mhux inqas minn 60 %Avilamiċin B: mhux iktar minn 18 %L-Avilamiċin A + B: mhux inqas minn 70 % | Id-Dundjani | — | 5 | 10 | — | tat- 30.11.1998" |2.2. Fil-Parti D "Il-Koċċidjostati u s-sustanzi mediċinali l-oħra":2.2.1. Fl-intestatura 26 "Is-Sodju salinomiċin", għall-fniek, għas-simna u t-tiġieġ imrobbija għall-bajd, id-data "tat- 30.11.1997" fil-kolonna "Il-Perjodu ta’ l-awtorizzazzjoni" tiġi mibdula bi "tat- 30.11.1998".2.2.2. Fl-intestatura 27 "Id-Diklażuril", għad-dundjani, id-data "it- 30.11.1997" fil-kolonna "Il-Perjodu ta’ l-awtorizzazzjoni" tiġi mibdula bi "it- 30.11.1998".2.2.3. Fl-intestatura 27 "Id-Diklażuril" tiġi ssupplimentata kif ġej:"In-Numru | L-Addittiv | Il-Formola kimika (Deskrizzjoni) | L-Ispeċi jew il-kategorija ta' l-annimal | L-Età massima | Il-Kontenut minimu | Il-Kontenut massimu | Disposizzjonijiet oħra | Il-Perjodu ta' l-awtorizzazzjoni |Mg/kg ta' għalf komplut | Mg/kg ta' għalf komplut |It-Tiġieġ imrobbija għall-bajd | 16-il ġimgħa | 1 | 1 | — | tat- 30.11.1998" |2.2.4. Fl-intestatura 28 "L-Ammonju Maduramiċin", għad-dundjani id-data "it- 30.11.1997" fil-kolonna "Il-Perjodu ta’ l-awtorizzazzjoni" tiġi mibdula bi "it- 30.11.1998".3. Fil-Parti F "Il-Materji koloranti, inklużi l-pigmenti", fl-intestatura 11 "L-Astassantin", għas-salamur u t-troti, id-data "it- 30.11.1997" fil-kolonna "Il-Perjodu ta’ l-awtorizzazzjoni" tiġi mibdula bi "it- 30.11.1998".4. Fil-Parti L "L-Għaqqada, l-aġenti kontra t-tagħqid u l-koagulanti", għall-intestatura 2 "Natrolit-fonolit" id-data "it- 30.11.1997" fil-kolonna "Il-Perjodu ta’ l-awtorizzazzjoni" tiġi mibdula bi "it- 30.11.1998".5. F’Parti N "L-Enzemi", fl-intestatura 1 "3-fitase (KE 3.1.3.8.)", il-Ħnieżer (il-kategoriji kollha) u t-Tiġieġ (il-kategoriji kollha) id-data "it- 30.11.1997" fil-kolonna "Il-Perjodu ta’ awtorizzazzjoni" tiġi mibdula bi "it- 30.11.1998".6. Fil-Parti O "Il-Mikro-organiżmi":6.1. Għall-intestatura 1 "Il-Baċillu ċereu var. tojoi (CNCM I-1012/NCIB 40112)":6.1.1. Għall-Ħnieżer nisa s-CFU/kg minimu ta’ l-għalf komplut jiġi mibdul bi "0,5×109".6.1.2. Għall-Ħnieżer żgħar, il-Ħnieżer u l-Ħnieżer nisa, id-data "it- 30.11.1997" fil-kolonna "Il-Perjodu ta’ l-awtorizzazzjoni" tiġi mibdula bi "it- 30.11.1998".6.2. Fl-intestatura 2 "Il-Baċillu liċeniformi (DSM 5749)/il-Baċillu sottili (DSM 5750) (fi proporzjon ta’ 1/1)", għall-Ħnieżer żgħar id-data "it- 30.11.1997" fil-kolonna "Il-Perjodu ta’ l-awtorizzazzjoni" tiġi mibdula bi "it- 30.11.1998".6.3. Fl-intestatura 3 "Is-Sakkaromiċi ċerevisji (NCYC Sc 47)", għall-Bhejjrm ta’ l-ifrat għas-simna id-data "it- 30.11.1997" fil-kolonna "Il-Perjodu ta’ l-awtorizzazzjoni" tiġi mibdula bi "it- 30.11.1998".6.4. Fl-intestatura 4 "Il-Baċillu ċereu (ATCC 14893/CIP 5832)", għall-Fniek għas-simna u l-Fniek għat-tagħmir id-data "it- 30.11.1997" fil-kolonna "Il-Perjodu ta’ l-awtorizzazzjoni" tiġi mibdula bi "it- 30.11.1998".7. Fil-Parti P "L-Għaqqada radjonuclidi", taħt id-dħul 1.1 "L-Ammonju ferriku (III) essaċjanoferrat (II)", għall-Annimali li jixtarru (domestiċi u selvaġġi), l-Għoġġiela qabel il-bidu ta’ l-ixtarr, il-Ħrief qabel il-bidu ta’ l-ixtarr, il-Gidjien qabel il-bidu ta’ l-ixtarr u l-Ħnieżer (domestiċi u selvaġġi) id-data "it- 30.11.1997" fil-kolonna "Il-Perjodu ta’ l-awtorizzazzjoni" tiġi mibdula bi "it- 30.11.1998".--------------------------------------------------